
STUDIUL  VIEŢII  POPORULUI. 

Când  ni  s’au  deschis  şi  nouă  românilor  porţile  şcoalei,  s’a  produs 
în  întreg  poporul  românesc  un  puternic  curent  după  învăţătură  de 
carie ,  şi  cartea,  carea  o  am  învăţat  o  am  împrumutat  din  aşanumita: 
cultură  apuseană,  carea  concentrează  în  sine  tot  ceeace  s’a  produs 
pe  terenul  cultural,  de  când  ţine  minte  istoria.  Şi  ne-am  împretinit 
noi  românii  uşor  şi  cu  multă  căldură  cu  cartea  împrumutată  din 
Apus.  Am  aflat  adecă  într’ânsa  între  altele  clasicitatea  veche: 
grecească  si  romană,  cătră  carea,  fie  după  originea  noastră,  fie 
după  modul  vieţii  noastre  din  trecut,  —  noi  românii  avem  multă 
predispozlţiune.  Această  predispoziţiune  pe  deoparte,  iar  pe  de  alta 
tendinţa  poporului  nostru,  trăit  veacuri  multe  în  iobăgie,  de  a 
avea  şi  el  cât  mai  mulţi  oameni  cu  ştiinţă  de  carte  şi  cu  rol  în 
vieaţa  publică:  în  biserică  şi  în  stat,  a  avut  de  urmare,  că  cei  mai 
mulţi  dintre  noi,  cari  am  învăţat  carte,  —  am  îmbrăţişat  carierele 
aşanumite  umanioare.  Am  învăţat  cei  mai  mulţi:  teologie,  filo¬ 
zofie  şi  drepturile.  S’au  pregătit  unii  dintre  noi  şi  pentru  funcţiuni 
mai  înalte  în  armată,  alţii  mai  puţini  pentru  medicină;  dar  până 
bine  de  curând  prea  puţini  au  îmbrăţişat  ştiinţele,  cari  prepară 
pe  oameni  pentru  diferitele  terene  ale  economiei  naţionale,  cari 
după  situaţiunca  lumii  de  astăzi  au  rolul  principal  în  desvoltarea 
popoarelor.  Aşa  era  modul  de  gândire  al  bătrânilor  noştri  cu 
40 — 50  de  ani  în  urmă,  şi  aşa  au  fost  pe  atunci  şi  trebuinţele 
poporului. 

Cu  chipul  acesta  am  ajuns,  că  astăzi  avem  mulţi  oameni  cu 
ştiinţă  de  carte,  dar  n’ara  putut  ajunge  studiul,  ca  să  fi  putut 
crea  poporului  acea  situaţiune,  carca  să-i  facă  să  fie  în  stare  a 
purta  cu  succes  concurenţa  pe  terenul  desvoltării  economice,  fără  de 

carea,  —  orice  vom  gândi,  şi  orice  vom  zice,  —  nu  putem  nici  pe 
terenul  cultura!  realiza  progresul,  pe  carele  îl  dorim,  şi  de  carele 
avem  atât  de  multă  trebuinţă.  Şi  făcând  bilanţul  desvoltării  noastre 
culturale  din  timpul,  de  carele  vorbim,  aflăm  la  activa  acestui 
bilanţ,  că  s’au  realizat  multe  lucruri  mari:  s’a  efeptuit  despărţirea 
ierarhică  de  sârbi  şi  s’a  organizat  biserica  noastră,  ca  biserică 
autonomă,  s’au  crescut  mulţime  de  inteligenţi  în  cler  şi  între 
mireni,  s’au  activat  mulţime  de  fundaţiuni  de  stipendii,  s’au  înfiinţat 
gimnaziul,  şcoala  reală  şi  şcoala  comercială  din  Braşov,  gimnaziile 
din  Năseud  şi  din  Brad,  s’au  înmulţit  în  mare  măsură  şcoalele 
elementare,  s’au  înfiinţat  mai  multe  scoale  pentru  creşterea  feti¬ 
ţelor,  şi  cu  începere  dela  anul  1872,  de  când  s’a  activat  institutul 
de  credit  şi  economii  «Albina»  din  Sibiiu,  s’au  înfiinţat  putem 
zice,  mulţime  de  asemenea  institute  de  credit  româneşti,  cari 
toate  progresează,  şi  s’au  făcut  şi  multe  alte  îmbunătăţiri.  Toate 
acestea  sunt  frumoase  progrese,  mai  cu  seamă  în  raport  cu 
trecutul. 

Dar  ar  fi  o  mare  greşeală,  --  dacă  constatând  aceste  progrese 
la  activa  timpului,  de  carele  vorbim,  —  n’am  considera  în  bilanţul 
acestui  timp  şi  partea  pasivă,  carea,  durere,  ne  înfăţişează  trei 
momente  foarte  regretabile,  şi  anume: 

1.  In  timpul  celor  40 — 50  de  ani  din  urmă  poporul  nostru 
a  pierdut  mult  din  pământul  strămoşesc,  câştigat  de  înaintaşii 
noştri  cu  sudori  de  sânge  pe  vremea  iobăgiei  seculare  cu  oca- 
ziunea  segregării  averii  comune  a  urbarialiştilor  şi  a  proprietarilor 
de  pământ. 

2.  Am  pierdut  apoi  în  acest  timp  aproape  în  toate  oraşele 
centrale,  începând  dela  Oradea  mare  până  la  Orşova  şi  Braşov, 
numărul  odinioară  relativ  destul  de  mare  al  neguţătorilor  şi  in¬ 
dustriaşilor  români. 

3.  In  acest  timp  s’a  întâmplat  apoi  o  regretabilă  schimbare 
în  feliul  de  gândire  şi  in  îndeletnicirile  poporului  român. 

Asupra  acestui  punct  din  urmă  vreau  să  atrag  atenţiunea 
obştii  româneşti,  şi  mai  cu  seamă  luarea  aminte  a  preoţimei 
noastre,  —  deoarece  din  cauza  acestei  schimbări  întimpinăm  în 
ale  pastoralei  la  fiecare  pas  cele  mai  mari  greutăţi.  Şi  pentru  ca 
să  ne  putem  da  bine  seama  asupra  acestei  schimbări  înregistrez 
aici  următoarele: 

Asupra  fiecărui  om  şi  asupra  fiecărui  popor  are  o  puternică 
influinţă:  «ceeace  ţine  lumea  despre  dânsul»,  sau  aşanumita 
opitiiune  publică.  Şi  la  noi,  la  români,  această  opiniune  publică, 
sau  cum  o  numeşte  poporul  pe  alocurea:  «judecata  satului »  are 
desigur  o  influinţă  mult  mai  mare  ca  la  alte  popoare.  Şi  chiar 
în  ale  judecăţii  satului  găsim  astăzi  o  mare  deosebire  între  ceeace 
era  înainte  cu  40 — 50  de  ani  în  urmă  şi  ceeace  este  astăzi.  Şi 
pentru  orientare  asupra  acestei  deosebiri  constat  aici  urmă¬ 
toarele: 


1.  La  poporul  nostru  înainte  vreme  era  ruşine,  să  nu 
meargă  cineva  la  biserică  în  Dumineci  şi  în  sărbători;  şi  să  nu 
se  mărturisească,  şi  cuminece  în  sfintele  posturi.  Iar  omul  carele 
nu  se  supunea  acestei  frumoase  datini,  era  aspru  judecat  de 
obştea  din  sat. 

2.  Era  ruşine,  să  fie  cineva  dator,  sau  să  cumpere  ceva 
pe  datorie;  şi  celce  era  simţit  de  judecata  satului,  că  este  dator, 
era  timbrat  de  om  carele  nu  este  în  stare  să-şi  câştige  cele  de 
lipsă  cu  lucrul  manilor  sale. 

3.  Era  ruşine  să  nu-şi  lucreze  cineva  lucrul  său  la  vreme , 
să  aibe  vite  slabe,  şi  rău  îngrijite,  să  aibă  unelte  şi  acarete  slabe, 
şi  omul,  carele  cădea  în  păcatul  acesta,  era  nebăgat  în  seamă  şi 
satinisat  de  toţi  sătenii. 

4.  Era  ruşine,  ca  mama  română  să  nu-şi  îmbrace  întreagă 
casa  cu  haine  făcute  din  pânză  şi  pănură,  lucrate  de  mânile  sale. 

5.  Era  ruşine,  ca  cineva,  să  minţească,  şi  omul,  carele  era 
odată  prins  cu  minciuna,  era  expus  la  dispreţul  satului,  şi  ră¬ 
mânea  pentru  multă  vreme  nebăgat  în  seamă  de  consătenii  săi. 

Era  aspră  şi  nemiloasă  această  judecată  a  satului  atât  în 
punctele  amintite  aici,  cât  şi  în  alte  greşeli  mai  mici  sau  mai 
mari,  de  cari  se  făcea  vinovat  unul,  sau  altul  dintre  săteni; 
dar  exercia  o  influinţă  din  cele  mai  binefăcătoare  în  creşterea  şi 
desvoltarea  bunelor  moravuri  în  popor.  Era  forul  suprem  această 
judecată  a  satului  în  ale  bunelor  moravuri,  şi  tot  omul  cu  bun 
simţ  se  supunea  cu  deplină  pietate  acestei  judecăţi,  pentrucă 
credinţă  şi  convingere  generală  era  în  popor  înainte  vreme, 
că  numai  aşa  este  bine.  Era  pe  atunci  iobagiu  românul  în  ale 
muncii  şi  în  ale  rodurilor  muncii  sale;  dar  era  deplin  stăpân 


preş  te  sine  în  ceeace  priveşte  bunele  lui  moravuri. 

Şi  astăzi  este  mare  putere  judecata  satului,  dar  din  neferi¬ 
cire  nu  mai  este  cea  din  bătrâni.  Iar  cauza  acestei  schimbări, 
provine,  precum  cred  eu  între  alte  multe  în  prima  linie  din 
următoarea  împrejurare,  şi  anume: 

Poporul  nostru  odinioară  neştiutor  de  carte  a  avut  cu  toate 
acestea  o  cultură  proprie  a  sa  naţională,  susţinută  cu  multă  sfin¬ 
ţenie  de  bătrâni  în  decurs  de  veacuri  prin  tradiţiuni,  proverbe 
şi  mai  cu  seamă  prin  frumoasele  sale  datini  religioase  şi  naţio¬ 
nale,  iar  acestea  toate  i-au  fost  busola  şi  îndreptarul  în  ale  bunelor 
moravuri.  A  fost  nimerit  şi  sigur  acest  îndreptar,  pentrucă  într’ânsul 
se  oglindează  două  momente  de  nepreţuită  valoare,  şi  anume: 

a)  principiile  creştinismului  genuin,  aşa  precum  a  fost  puse 
în  practică  în  cele  dintâi  veacuri  ale  istoriei  bisericeşti,  şi 

b)  multe  principii  frumoase  şi  practice  din  vechia  filosofie 
romană,  iar  aceste  principii  le  manua  bătrânii  şi  fruntaşii  satelor, 
oameni,  cari  dedeseră  dovezi  de  vrednicie. 

în  timpul  celor  40—50  de  ani  din  urmă  poporul  nostru  a 
deviat  pe  nesimţite  dela  frumoasele  sale  tradiţiuni  şi  datini,  parte 
prin  contactul  cu  alte  popoare,  parte  poatecă  şi  din  motivul,  că 
ocupaţi  fiind  noi  toţi  ceice  am  învăţat  carte  cu  multe  şi  grele 
cestiuni,  cari  după  timp  şi  împrejurări  au  format  preocupaţiunea 
noastră  principală,  acestei  culturi  proprie  naţionale  nu  i-se  va  fi 
dat  importanţa  ce  i-se  cuvine;  iar  de  aci  provin  multe  năcazuri, 
cu  cari  siliţi  suntem,  să  luptăm  astăzi.  în  faţa  acestei  situaţiuni, 
bisericii  şi  preoţimii  de  astăzi  i-se  impune  mai  ’nainte  de  toate, 
să  realizeze  o  grea  problemă,  şi  anume:  să  redeşteptăm ,  şi  să 
reînviem  Î11  popor  frumoasele  lui  tradiţiuni  şi  datine  de  odi¬ 
nioară,  —  iar  aceasta  mai  cu  seamă  din  motivul,  constatat  isto¬ 
riceşte  atât  prin  vieaţa  creştinilor  din  veacurile  prime,  cât  şi  prin 
trecutul  poporului  nostru,  că:  guvernul  spiritual,  pre  carele  chie- 
maţi  suntem  noi  preoţii  a-1  exercia  asupra  poporului,  nici  odată 
nu  poate  obţinea  succes  deplin,  dacă  nu  află  sprijin  de  ajuns  în 
opinia  publică  a  credincioşilor,  sau  în  aşanumita  judecată  a  satului. 

Iar  calea? 

Răspunsul  la  această  întrebare  în  general  ar  fi :  ca  să  învăţăm 
mult  din  carte,  dar  să  învăţăm  şi  mai  mult  din  vieaţă,  şi  anume: 

a)  să  observăm,  şi  să  ştim  tot  ce  se  petrece  în  popor,  bine, 
sau  rău,  să-i  cunoaştem  pîânsorile  şi  durerile,  să- i  cunoaştem 

dorinţele  şi  aspiraţiunile,  şi  modul  şi  mijloacele,  prin  cari  voieşte 
să-şi  realizeze  aceste  aspiraţiuni  şi  dorinţe,  să-i  cunoaştem  virtuţile 
şi  viţiile  şi  mai  cu  seamă  felul  lui  de  gândire,  aprofundându-ne  în 
sufletul  lui,  ca  să-l  cunoaştem  şi  să-l  putem  stăpâni  în  spiritul 
doctrinii  evangeliei  şi  bisericii. 

b)  să  gândim  neîntrerupt  asupra  modului  şi  mijloacelor  spi¬ 
rituale,  prin  cari  să  putem  promova  ceeace  este  bine  şi  să  pu¬ 
tem  îndrepta  ceea-ce  este  rău,  şi 

c)  Intre  alte  calităţi,  cari  se  recer  dela  noi  pentru  o  ni¬ 
merită  şi  succeasă  vieaţă  şi  activitate  pastorală,  cea  dintâiu  şi 
cea  mai  însemnată  este,  ca  să  ne  impunem  multă  răbdare,  un 
deosebit  tact  şi  o  nimerită  ţinută,  atât  în  săvârşirea  funcţiunilor 
spirituale  în  biserică,  cât  şi  preste  tot  în  contactul  nostru  cu 
credincioşii. 

Lucruri  grele  sunt  toate  acestea,  pentrucă  a  învăţa  din  vieaţă 
este  mult  mai  greu,  decât  a  învăţa  din  carte.  Din  carte  putem 
să  învăţăm  în  câteva  săptămâni  sau  luni  tot  ceeace  a  lucrat  un 
autor  de  renume  o  vieaţă  întreagă.  Spre  a  cunoaşte  însă  bine 
poporul,  şi  a-1  putea  guverna  spiritualmente,  este  de  lipsă,  ca  noi 
înşine  să  lucrăm  o  vieaţă  întreagă.  La  acestea  se  mai  adauge 
apoi  încă  o  împrejurare,  rămasă  adeseori  nebăgată  în  seamă, 
şi  anume: 

a)  desvoltarea  popoarelor  prin  mijlocul  religiosităţii  şi  mo¬ 
ralităţii  se  realisează  în  mod  foarte  anevoios;  şi 

b)  pentru  această  desvoltare  se  recere  timp  mult  şi  multă 
şi  îndelungă  răbdare. 

In  ambe  aceste  direcţiuni  întâmpinăm  însă  o  mare  greutate, 
şi  anume:  Tot  omul  care  munceşte,  are  negreşit  şi  dorul  şi 
tendenţa,  ca  să-şi  vadă  şi  valurile  muncii  şi  strădaniei  sale,  şi 
dacă  este  vorba  are  şi  dorul  de  a  gusta  din  aceste  roduri.  La 
preoţi  acest  rezultat  se  realizează  de  regulă  foarte  târziu;  iar  din 
acest  motiv  se  poate  întâmpla,  că  unii  sau  alţii  să  perdem  din 
răbdarea  trebuincioasă  şi  din  însufleţirea,  ce  se  recere  pentru  o 
succeasă  şi  nimerită  rezolvire  a  problemei,  la  carea  suntem  an¬ 
gajaţi.  Sunt  însă  şi  în  punctul  acesta  două  momente,  cari  pot 
să  ne  dea  curajul  şi  perseveranţa  la  lucru  şi  anume: 

a)  convingerea  neclătită  şi  mulţămirea  conştiinţei  noastre, 
că  am  făcut  tot  ceeace  am  putut;  şi 

b)  faptul,  că  tot  ceeace  a  făcut  şi  face  omul  bine,  odată 
trebue  să-i  se  recunoască,  iar  bunele  rezultate,  obţinute  prin 
muncă  grea  şi  omenia  de  sigur  se  reflectează  şi  asupra  făptui¬ 
torului. 

Concluziunea  la  toate  acestea  este:  că  stăm  astăzi  în  faţa 
unei  situaţiuni  cu  totul  schimbate,  de  cum  era  aceasta  mai  ’nainte. 
S’a  schimbat  lumea  şi  oamenii.  S’au  înmulţit  pretensiunile  şi 
cu  ele  sarcinile  şi  greutăţile  vieţii  şi  deci  pentru  a  putea  să  sa¬ 
tisfacem  chemării  ne  vom  concentra  activitatea  noastră  şi  în  ur¬ 
mătoarele  două  direcţiuni,  şi  anume: 

a)  în  ale  religiunii  şi  în  ale  bunelor  moravuri,  a  menţinerii  în 
popor  a  credinţelor  şi  frumoaselor  datine  religioase  din  bătrâni ;  iar 

b)  în  ale  desvoltării  culturale  a  ne  extinde  privirea  tot  cu 
mai  multă  îngrijire  şi  asupra  desvoltării  economice  a  poporului 
nostru. 

Iar  calea  şi  mijloacele  ni-o  pot  arăta  un  studiu  cât  mai  amă¬ 
nunţit  al  vieţii  poporului  nostru,  aşa,  precum  ni  se  prezentează 
aceasta  astăzi.  Angustin  Hamsea. 


DIN  TRECUTUL  BISERICII  ROMÂNE  BIHORENE. 

VII.  începutul  unirii. 

Românii  din  Bihor  nu  s’au  unit  deodată  cu  Ardelenii,  ci 
ceva  mai  înainte  între  1693—1696,  apoi  şi  după  anul  1700.  Intre 
iscăliturile  ce  ocură  în  manifestele  din  1698  şi  1700  nici  una  nu 
este  a  vre-unui  reprezentant  din  Bihor. 

Samuil  Clain  este  până  azi  unicul  scriitor,  care  a  riscat 
părerea,  că  şi  Bihorenii  au  primit  unirea  în  marele  meeting-sinod 
din  4  Septemvrie  1700,  ţinut  în  mănăstirea  Sfintei  Treimi  sub 
prezidiul  mitropolitului  Atanasie  din  Bălgrad. 

Câţi  au  fost  acei  Bihoreni  şi  cum  îi  chiamă  Clain  nu  ştie; 
numai  atâta  zice:  că  «numărul  şi  numele  preoţilor  din  districtul 
şi  dieceza  Orăzii-mari,  cari  au  iscălit,  se  află  în  arhivul  episcopal 
din  Blaj,  şi  că,  dacă  îi  va  da  Dumnezeu  vieaţă  şi  va  mai  avea 
ocaziune  a  se  întoarce  acolo,  le  va  cerca  şi  însemna». 1 

1  „Foaia  pentru  minte,  inimă  şi  literatură"  1862,  pg.  170—171. 

Aceasta  însă  nu  s’a  întâmplat. 

Când  a  scris  cuvintele  de  mai  sus,  respective,  când  a  scris 
Clain  «historia  Daco-romanorum  sive  Valachorum»,  era  cenzor 
în  Buda,  şi  nu  a  avut  la  mână  documentele  aflătoare  în  Blaj, 
despre  unire.  El  şi-a  făcut  notiţe  despre  acest  lucru  încă  pe  timpul 
când  petrecea  în  Blaj  şi  a  cugetat,  că  în  protocolul  lui  Atanasie 
—  din  care  el  şi  Şincai  şi-au  copiat  catalogul  protopopilor  ardeleni  — 
s’ar  afla  şi  numele  protopopilor  din  regiunile  Orăzii. 1 

Cuprinsă  a  fost  ori  nu  în  protocolul  lui  Atanasie  şi  con¬ 
scripţia  protopopilor  Orădani,  nu  se  ştie.  Verosimil  este  însă,  că 
nu  se  află  acolo. 

Acest  fragment  protocol  autograf  mai  conţinea  şi  alte  date 
şi  a  fost  consultat  şi  de  Cipar,  dar  în  revoluţia  din  1849,  dimpreună 
cu  alte  documente,  a  perit 2. 

Actele,  după  cari  au  scris  istoricul  unirei:  Ulia,  Şincai  şi 
Clain  sunt  latineşti ;  în  acelea  nu  se  află  iscăliturile  clerului.  Iscă¬ 
liturile  actului  de  unire  din  1700  sunt  numai  supozate  şi  combinate 
de  Şincai,  Clain,  pe  baza  protocolului  din  vorbă,  unde  era  con¬ 
semnat  numele  protopopilor  şi  numărul  preoţilor  submanuaţi  lor. 

Aceste  acte  latineşti  încă  le-a  avut  Cipar,  dar  au  perit.  Lui 
i-se  pare,  că  în  ele  s’ar  fi  aflat  iscăliturile  clerului,  şi  că  Clain 
şi  Şincai  de  acolea  le-au  luat.  Mai  probabil  este,  că  aceste  acte 
n’au  avut  subscrieri,  ci  au  fost  numai  nişte  consemnări  neoficiale. 
In  cazul,  eă  în  adevăr  ar  fi  fost  acte  oficiale  provăzute  cu  sub¬ 
scrieri,  atunci  ele  sunt  diferite  de  actele  după  cari  au  lucrat  Illia, 
Clain  şi  Şincai,  şi  pe  cari  acest  din  urmă  le  numeşte  «hârtia 
vlădiciei»  din  Blaj.  Clain  şi  Şincai  spun  apriat,  că  iscăliturile  le-au 
luat  după  protocolul  Atanasian,  şi  că  în  hârtie  nu  se  află.  Dacă 
aceste  acte  au  existat,  atunci  Clain,  când  zice,  că  mergând  la 
Blaj,  va  consemna  şi  clerul  dela  Oradea,  pe  ele  le  are  în  vedere. 
Atunci  apoi  se  mai  poate  naşte  şi  o  altă  întrebare,  adecă  «actele» 
lui  Cipar,  identice  sunt  cu  «hârtia»  lui  Şincai,  ori  cu  cele  Ia  cari 
reflectează  Clain,  ori  cu  nici  unele  din  acestea  două. 

Sigur  nu  este  nimic,  decât  numai  aceea,  că  actul  presupus 
de  Clain,  că  ar  cuprinde  iscăliturile  Orădanilor,  nu  s’au  aflat  până 
în  ziua  de  azi.  D-I  Moldovan  în  critica  contra  d-lui  Popea  zice, 

1  Pop,  „Unirea",  65  II. 

4  Cipar,  fragmente,  263,  267,  140. 

că  acest  act  într’adevăr  ar  fi  fost  în  Blaj,  dar  nu  ş’a  putut 
dovedi  afirmaţia  sa'. 

Leopold  Kollonics,  primatele  bisericei  ungare  a  fost  cel  mai 
mare  apostol  între  prelaţii  unguri,  pentru  a  uni  pe  toţi  ortodocşii 
regatului  cu  biserica  catolică.  Mergând  la  Roma  spre  acest  scop, 
a  făcut  acolo  cunoştinţă  cu  călugărul  grec  loan  losif  de  Camellis,* 
de  origine  din  Cbios.  Acesta  fu  sfinţit  întru  arhiereu  şi  adus  de 
Kollonics,  ca  vicar  apostolesc  pentru  credincioşii  ruteni,  de  curând 
uniţi  în  nordul  Ungariei.  Camellis  fu  aşezat  în  mănăstirea  Koria- 
thovics  din  Munkâcs  la  anul  1689  şi  puţin  în  urină  subordonat 
ca  vicar  ritual 3  episcopului  latin  dela  Eger. 

Camellis  a  adus  cu  sine  din  Roma  şi  pe  compatriotul  său, 
pe  părintele  bazilitan  Isaia,  care  a  fost  şi  la  muntele  Atos. 

Din  ziarul  lui  Camellis  aflăm,  că  Grecii  din  Dobritin.  în 
Martie  1692,  cer  de  pleban  pe  ieromonahul  Isaia,  şi  că  în  aceiaş 
an  la  13  Septemvrie,  Camellis  dă  în  primirea  lui  Isaia  biserica 
din  Dobriţin  şi  îi  mai  supune  cu  o  cale  şi  preoţim  ea  din  jurul 
Orăzii  şi  Bihorului. 

în  luna  Iui  Ianuarie  1694  ^arhimandritul  Isaia  de  Caroli»,  e 
înaintat  la  treapta  de  vicar,  peste  Românii  din  părţile  Ungariei. 
D-lui  Boroş,  din  atributul  -de  Ca  roii»,  îi  pare,  ca  Isaia,  acum  ca 
vicar,  să  nu  mai  fi  rezidat  ca  mai  ’naiute  în  Dobriţin,  unde  era 
pleban,  (curat),  ci  în  Carcii-mari.4 

Italo-grecul  Isaia,  e  aşezat  vicar  peste  credincioşii  români  din 
părţile  ungurene,  deoarece  în  anul  trecut  la  6  Septemvrie  1693, 
pentru  Românii  bihoreni,  fu  instituit  ca  arhipresbiter  Demetriu 
Paulin. 5 

Cronica  contimporană  ni-I  prezintă  pe  părintele  Isaia  ca 
neobosit  întru  unirea  Românilor.  Abia  trece  o  lună  dela  insti¬ 
tuirea  sa  de  paroh  în  Dobriţin  şi  iată  că  în  17  Octomvrie  st.  v. 
1692  preoţimea  română  din  aritul  Orăzii  şi  din  judeţul  Bihorului 
până  la  Dealul  mare,  îl  trimite,  împreună  cu  un  alt  presbifer  ro- 

1  Cipar,  Arhiv  792  cnf.  şi  Popovid,  Uniune  137.  Combinaţiuni  mai  mărunte  faţă 
de  hârtia  lui  Şincai,  actele  unirii,  protocolul  lui  Atanasie  Pop,  I.  c.  62—65  II  şi  72  1. 

a  Basilovits  1.  c.  pars.  II,  pg.  3,  4,  87,  89,  93,  118  120 

8  Lui  Balugyănszky  483,  nu  îi  vine  la  socoteală,  ca  nn  vicar  apostolesc  în  acea 
vreme  să  poată  fi  şi  vicar  la  un  episcop. 

4  „Unirea"  1892,  pg.  182  III,  nota  1. 

*  Basilovits  L  c.  95. 

mân,  la  arhiereul  Camellis,  să-i  ducă  solia,  că  se  supune  arhi¬ 
păstoriei  sale. 

Probabil  că  acest  presbiter  necunoscut ,  soţ  a  lui  Isaia,  e  identic 
ca  Demetriu  Paulin,  arhipresb Herul  din  Bihor  şi  cu  un  alt  arhi- 
presbiter  Demetriu  din  Răczvăros,  mahalaua  Orăzii-mari,  care  este 
amintit  de  mitropolitul  Atanasie  în  hârtia  din  20  Iulie  1701. 1 

Din  carnetul  lui  Camellis  aflăm,  că  foarte  mulţi  Români  s’au 
întors  la  unire,  nu  numai  din  judeţul  Bihorului,  ci  şi  din  vecină¬ 
tate:  din  Sătmar,  Ugocea,  Selaj,  Crasna.  Se  pun  mai  mulţi  pro¬ 
topopi,  cari  afară  de  menţionatul  Paulin  şi  de  Dămian  Micutca, 
aşezat  în  districtul  Băii-mari,  — ■  par  a  fi  toţi  ruteni;  cel  puţin 
poreclele,  cu  desinenţele  «schi»  nu  ne  lasă  să  îi  socotim  de  Ro¬ 
mâni.  Se  vede  că  unirea  preoţilor  noştri,  i-se  va  fi  părut  prea  nesi¬ 
gură,  de  aceea  a  încredinţat-o  inspecţiunei  clerului  fruntaş  rutean. 

Despre  Isaia  zice  istoricul  rutean,  despomenitul  Basilovits, 2 
că  era  un  ai  doilea  stâlp,  un  al  doilea  luminător,  al  naţiunei  ru- 
tene  şi  române.  Pentru  vrăşmaşii  unirei  era  o  teroare;  dobân¬ 
dise  asistenţă  militară  cu  care  cutreera  satele,  ţinea  adunări  şi 
silea  poporul  să  îmbrăţoşeze  unirea.  îngriji  ca  icoanele  scoase 
din  biserici  de  cătră  protestanţi,  să  fie  puse  la  locul  lor,  obi¬ 
ceiurile  rele  şi  eretice  le  stârpi.  'Bisericile  le  înzestra  cu  potire, 
haine  şi  tot  felul  de  recvizite.  Pe  preoţii  nehirotoniţi  şi  impuşi 
de  calvini  îi  alungă,  dupăce  îi  mai  şi  pedepsia,  şi  apoi  îi  înlocui 
cu  preoţi  adevăraţi,  sfinţiţi.  Da  poveţe,  cum  să  se  oficieze:  sfânta 
liturgie,  sacramentele  şi  alte  ierurgii.  Opreşte  divorţurile,  iar  pe 
contravenienţi  îi  pune  să  fie  bătuţi  cu  joarda- 

Iute  şi  degrabă  s’a  săturat  preoţimea  unită  de  o  asemenea 
misiune,  căci  abia  trece  un  an  de  când  funcţiona  Isaia  ca  vicar, 
şi  preoţii  în  frunte  cu  protopopul  Băii-mari,  Pantelie,3  se  şi  căiesc 
contra  Iui,  că  îi  împovărează.  Mergea  cu  alai  de  câte  14  oameni 
prin  sate. 4 

Peste  5  ani  ajunge  în  ţara  Oaşului  unde  e  bineprimit.6  Acolo 
în  munte  la  moşia  Bixad  se  aşază  şi  în  scurt  timp  ridică,  cu  chel- 

'+£ 

1  Nilles  383,  Claia  hist  dac.  rom.,  Foaia  pentru  minte  1862  nr.  22. 

M.  c.  119—120. 

3  Pantelie  e  urmaş  tui  Da  miau  Micutca  (—  Miluita?)  pus  în  10  Sept.  1692,  de  care 
făcusem  amintire  mai  sus. 

*  lorga,  stud  doc.  Xil  pg.  XLVIII  -LI. 

1  Basilovits  1.  c.  119 — 120. 

tuiala  şi  osteneala  clerului  şi  poporului,  locuinţă  şi  templu,  adecă 
înfiinţează  mănăstirea  celebră  de  azi. 

Oaşul  cu  8  ani  înainte  de  asta  îşi  căpătase  arhipresbiter 
propriu,  în  persoana  lui  Alexă  Kmszniczky,  denumit  de  Cameilis, 
la  14  Sept.  1692.  • 

Pe  vremea  când  au  întrat  în  Oaş  arhimandritul  Isaia,  această 
ţară  era  tare  sălbatică,  plină  de  păduri  seculare  şi  de  locuri  de 
nestrăbătut.  Aici  era  ascunzişul  tuturor  oamenilor  răi. 

Isaia  mijloceşte  la  regele  ca  să  se  taie  pădurile  şi  să  se  cul¬ 
tive  pământuri  pentru  sămănături  şi  fânaţe.  Unirea  se  propagă, 
dar  mijloacele  propagării  îl  fac  pe  Isaia  imposibil  pentru  Români, 
cari  în  scurt  timp  îl  şi  repun. 

Un  lotru  român,  Ioan  Şuhai,  care  şi  de  altcum,  din  alte  cauze 
îş  propuse  răzbunare,  ajutat  de  alţi  malcontenţi,  a  luat  cu  sine 
patru  soţi  dela  moşia  Sikâllo  şi  venind  la  Bixad,  în  noaptea  de 
15  Mai  1703,  a  străbătut  în  mănăstire  şi  a  ucis  pe  Isaia,  făcându-1 
tot  dărabe.1 2 

Nu  e  nici  o  mirare,  că  Românii  îl  făcură  pe  Isaia  părtaş  de 
o  moarte  de  martir,  căci  îş  perduse  tot  cumpătul  faţă  de  acest 
popor  prigonit  de  toată  lumea,  veacuri  dearândul.  Faţă  de  stă¬ 
pânul  său  Cameilis,  s'a  îndătorat  Isaia  «că  pe  toţi  Românii,  chiar 
contra  voinţii  lor,  îi  va  îndupleca  la  unire».  «Ziceau  ei  pe  noi 
vrei  să  ne  faci  fără  botez,  noi  suntem  lotrii;  mai  bine  mântuim 
pe  ceialalţi  fraţi  de  tine».3 

După  aceasta  arhiereul  grec  şi  rutean  pune  în  a.  1704  ca  urmaş 
a  lui  Isaia  iarăş  pe  un  străin.  Românii  bihoreni  capătă  ca  vicar 
propriu  pe  George  Bizânczy,  paroh  rutean  în  Nagy-Kâilo4  şi  pro¬ 
topop  al  Sătmarului.5 

George  Bizânczy  sub  numele  de  Ghenadie  ajunge  urmaş  şi 
lui  Cameilis  în  1715,  dupăce  Hodermârszky  nu  fu  confirmat  de 
curia  papală. 

Acest  George  Bizânczy  parecă  e  ultimul  vicar  pentru  Românii 
bihoreni,  rânduit  din  partea  episcopatului  de  Munkâcs.  De  aici 


1  Basilovits  94.  Boros,  „Unirea"  1892,  pg.  182  III. 

*  Basilovits  120.  Grama,  ist.  bis.  unite  176. 

3  lorga,  sate  197,  198. 

4  Basilovits  138. 

3  lorga,  Stud.  doc.  XII  pg.  XLVIII— LI. 

încolo  instituirea  vicarului  pentru  Români,  se  face  de  episcopul 
latin  din  Oradea.  Primul  oficial  de  acest  fel,  numit  acum  arhi- 
diacon ,  pare  a  fi  Pavel  Lâszlo,  săcui  de  origine  care  ştia  bine 
limba  noastră.  El  a  fost  mai  întâi  paroh  în  Kârâsztelek,  apoi  la 
1710  în  Szilâgy-Somld.  în  1712  e  paroh  la  Beiuş  şi  misionar 
între  Români.  Lâszlo  însuş  s’a  cerut  să  fie  rânduit  între  Români 
ca  misionar.  Peste  un  an  ajunge  canonic  în  Oradea  şi  apoi  « arhi - 
diacon »  al  uniţilor,  denumit  de  episcopul  groful  Csâky  Imre,  la 
stăruinţa  vicarului  său  general  Kebell  Mihâly.  Retribuirea  lui  ca 
paroh  beiuşan,  era  de  12  meţi  grâu  (6  măji  metrice)  12  vedre  de 
vin  şi  o  slănină,  apoi  50  fl. 1 

Lâszlo  face  vizitaţie  canonică.  Aceasta  e  prima  vizitaţie  cano¬ 
nică  între  Românii  bihoreni,  şi  sub  raportul  autenticităţii  poate  e 
şi  prima  în  toată  ţara.* 

Prescriptul  oral,  adresat  cu  prilejul  primului  ciclu  de  vizite 
canonice3  (1724  -1725)  Lâszlo  îl  promovează  episcopului  Csâky 
lmre,  la  19  Iulie  1725.  Acest  act  important  pentru  istoria  cultu¬ 
rală  a  noastră  se  află  în  arhiva  episcopiei  latine  din  Oradea,  folio, 
9  foi  scrise  latineşte,  cusute  laolaltă.  Lâszlo  semnează,  ca  «pre- 
pozit  al  rutenilor,  canonic  custode  al  Orăzii  şi  arhidiaconul  die- 
cezii  pentru  ritul  grecesc ».  Lâszlo  a  murit  în  1729.4 

Cu  moartea  lui  pare,  că  a  încetat  datina  de  a  pune  de  arhi- 
diacon  pentru  Români  pe  unul  din  membrii  capitului  latin.  Despre 
arhidiacon  grecesc  nu  se  mai  face  pomenire  până  la  10  ani  după 
Lâszlo.  Cauza  poate  fi,  că  in  scurt  timp  muriră  3  episcopi  ai 
Orăzii:  Csâky  Imre  1732,  Ştefan  Luzinszky  1734,  Ioan  Okolicsânyi 
1736,  apoi  răscoala  lui  Perop  care  zicea,  că  pentru  a  lua  în  apă¬ 
rare  legea  ortodoxă  îşi  ridică  armele. 

La  1737  ajunge  episcop  de  Oradea  groful  Csâky  Miklos, 
care  nu  moare  iute  şi  degrabă  ca  cei  trei  antecesori  ai  săi.  El 
rămâne  în  scaun  tocmai  un  deceniu,  când  fu  înaintat  de  mitro¬ 
polit  la  Kalocsa,  în  anul  1747.  Până  a  nu  veni  el,  şi  încă  dela 
anul  1732  (moartea  lui  Csâky  Imre),  vicar  —  când  capitular,  când 

'  Bunyituy  37—  39.  .  *- 

a  idem  ibidinem  43,  45  -46.  Aici  pg.  239.  *" 

3  Lâszlo  a  mai  făcui  şi  alte  vizite  can.  mai  ales  în  4726. 

*  Bunyitay  48. 

*  Petru  Szegedi  din  Petica  şi  Emeric  Tokolyi,  recole  Pray  specimen  hierarh  II, 
459.  Aici  229. 

general,  —  era  canonicul  grof.  Pavel  Forgâch,  care  dupăcum 
ştim  din  cele  de  până  aci,  ajunge  el  episcop  la  Oradea,  după 
promoţiunea  lui  Csâky  Miklos.  Forgâch  ca  episcop  pune  Românilor 
pe  Meletie  Kovâcs,  în  1748,1  ca  arhiereu,  iar  nu  ca  arhidiacon. 

Dar  şi  înainte  de  a  fi  el,  Forgâch,  episcop,  sfătui  pe  episco¬ 
pul  său  Nicolae  Csâky  la  anul  Domnului  1737,  ca  să  dea  pe 
seama  uniţilor  arhiereu  de  neamul  lor,  nu  numai  arhidiacon  simplu 
ca  până  aci.  A  şi  cerut  un  asemenea  om  dela  Inocentie  Klein, 
episcop  în  Blaj,  ca  să  se  zădărnicească  opintirile  consiliului  belic 
din  Viena,  care  se  purta  cu  gândul  să  dea  Românilor  bihoreni, 
cu  orice  preţ  pe  un  rutean,  de  arhiereu  ritual. 

Klein  în  primăvara  anului  următor  (1738)  trimite  la  Orade 
pe  candidatul  său  pentru  arhieria  rituală.  Acesta  era  Ladislau 
Hâtas,8  carele  prin  anul  1728 3  era  deja  paroh  în  Făgăraş;  poate  că 
acolo  a  urmat  chiar  imediat  după  loan  Pataky,  ajuns  episcopia  1716. 

In  lipsa  totală  de  documente,  nu  putem  nici  măcar  combina 
cauza  adevărată,  că  de  ce  nu  fu  instituit  ca  arhiereu  Hâtas,  nici 
acum  în  1738,  când  vine  din  Ardeal,  nici  la  1746,  când  Csâky 
îl  propusese  de  atare  aulei  din  Viena,  ci  peste  doi  ani  în  1748, 
urmaşul  lui  Csâky,  Forgâch,  pune  arhiereu  sufragant,  pe  M.  Kovâcs. 

Pare  totuş,  că  întâiaoară  la  1738  trebile  nu  au  fost  destul 
de  pregătite  pentruca  să  se  poată  da  Românilor  arhiereu  sfinţit, 
iar  la  1746  nu  se  va  fi  putut  da  mitră  şi  toiag  lui  Hâtas  de  aceea, 
fiindcă  Românii  îl  vor  fi  înegrit  la  curte  ? !  Atâta  se  ştie  cu  de¬ 
plină  siguranţă,  că  Românii  au  cerut  de  arhiereu  pe  Kovâcs, 
atât  dela  Csâky  Miklos  în  1746,  cât  şi  după  promoţia  acestuia 
dela  următorul  său  Forgâch. 

Trebue  că  Kovâcs  va  fi  ştiut  mult  mai  bine  să  se  apropie 
de  inimile  Românilor,  ca  Hâtas.  Poate  Hâtas  dintru  început  să 
fi  fost,  ca  şi  episcopul  Pataky,  de  rit  latin,  ori  chiar  să  nu  fi  fost 
Român  de  naştere.4  împrejurări  d’al  d’astea  sigur  că  nu  sunt 
apte  spre  a  recomanda  pe  cineva  de  arhiereu  Românilor. 
_______ .  * 

1  Aici  pg.  190  şi  nota  4. 

’  Bunyitay  51. 

3  Nilles  492.  Hâtos  a  avut  mare  rol  şi  în  sinodul  din  Cluj,  din  1728,  ţinut  pe 
timpul  sedis  vacanţei.  E!  fu  concrezut  cu  anchetarea  preoţilor  trecuţi  la  neunire. 

Hâtos  a  fost  candidat  de  episcop  în  locul  al  111-lea  în  sinodul  electoral  din  4  Iunie 
1728,  când  fu  ales  Klein.  Bnnea,  Klein  pg.  2. 

*  Bunyitay  55. 


61 


Am  amintit  mai  nainte,  că  cu  pogorîrea  în  groapă  a  lui 
Lâszlo,  la  1729  s’a  îngropat  deodată  şi  moda  de  a  pune  peste 
cei  de  legea  orientală,  pe  un  canonic  ca  arhidiacon.  De  aici  în¬ 
colo,  cu  o  singură  excepţiune,  arhidiaconii  Românilor  sunt  per¬ 
soane  în  afară  de  tagma  capitulară  şi  sunt  Români,  atât  după 
naştere,  cât  şi  după  sentimente. 

Că  Hâtas  a  fost  adus  din  Ardea!  cu  gândul  de  a  fi  pus  ar¬ 
hiereu  şi  nu  arhidiacon,  se  vede  şi  de  acolo,  că  atunci  când  veni 
el  la  Orade,  Românii  aveau  deja  arhidiacon  pe  Românul  Ladislau 
Pap.  Acesta  trebue  că  a  urmat  lui  Pavel  Lâszlo;  timpul  când 
a  ajuns,  nu-1  putem  şti.  EI  însă  e  amintit  în  această  calitate  la 
28  Maiu  1738,  cu  cuvintele  «vâradi  gorog  rituson  levo  fdesperesfa. 

Hâtas,  care,  fie  din  orice  cauză,  nu  putu  fi  pus  arhiereu,  fu 
pus  arhidiacon.1  Cu  acest  titlu  îl  aflăm  în  16  Septemvrie  1738, 
deloc  la  câteva  luni  adecă,  după  venirea  sa  din  Ardeal. 

Rezumăm.  Românii  dela  unire  şi  până  la  1748  când  do¬ 
bândiră  arliireu  ritual,  au  fost  păstoriţi  de  cătră  6  vicari,  sau  ar- 
hidiaconi.  Aceştia  sunt  Isaia  1694 — 1703,  Bizânczy  1704 — 1714, 
Lâszlo  1715—1729,  Ladislau  Pap  1729-1738,  Hâtas  1738—1746, 
Kovâcs  1746-1748. 

Trecător,  Românii  au  mai  ajuns  odată  sub  vicariat  aromân, 
după  moartea  lui  Kovâcs  şi  până  la  întronizarea  episcopului  die¬ 
cezan  Drâgosy.  între  anii  1775 — 1777  stăteau  sub  provicăria 
canonicului  latin  şi  ungur,  Antoniu  Oânoczy,  care  era  substitutul 
lui  Fâji,  fiind  acesta  bolnav2). 

Zisesem,  că  George  Bizânczy  ca  protopop  al  Sătmarului,  fu 
aşezat  de  vicar  preste  românii  Bihorului  în  1704.  După  Bizânczy 
apoi  românii  ajung  sub  iurisdicţia  diecezei  arădane.  De  aici  încolo 
ei  nu  mai  căpăta  vicar,  ci  arhidiacon. 

în  dieceza  latino-catolică  nu  a  fost  datină,  ca  să  se  pună 
vicar  episcopesc,  aşanuinit  foraneu,  în  afară  de  centrul  diecezei, 
în  centru  apoi  numai  un  vicar  care  e  general,  poate  avea  ioc  şi 
nume.  Ceialalţi  dignitari,  cari  ţin  locul  episcopului  lor,  şi  fac  pe 
episcopul  în  unele  anumite  agende,  ori  în  toate  agendele, 
în  anumite  teritorii,  nu  se  mai  numesc  vicari,  adecă  locotenenţi, 

’  Bunyitay  51,  nota  4.  Aici  190,  nota  4. 

2  Aici  pg.  193,  nota  7. 

ci  arhidiaconi.  Acest  titlu  de  arhidiacon,  l-au  dat  qDiscopii  orădani 
şi  locotenenţilor  lor  în  trebile  celor  de  rit  oriental.  Dacă  episcopii 
latini  de  Oradea,  concredeau  pe  Români  îngrijirei  unui  preot  din 
periferie,  atunci  puteau  să-l  întituleze  pe  acela  ca  vicar  (parţial, 
extern). 

Desvoltându-se  aşa  lucrul  sub  episcopatul  latin,  nomenclatura 
aceasta  au  păstrat-o  Românii  uniţi  şi  dupăce  au  ajuns  independenţi. 

Dieceza  unită  a  Orăzii  nu  are  vicari  foraneii,  ca  surorile 
sale,  ci  arhidiacon,  dar  nu-şi  are  sediul  în  capitala  şi  rezidenţa 
diecezei,  ca  pe  timpul  stăpânirei  latinilor,  ci  afară.  Arhidiaconul 
rezidă  acum  în  Nagy  Kâroly  şi  are  titlul  de  arhidiacon  al  păr¬ 
ţilor  Sătmarului.  Acesta  e  vicarul  episcopesc  extern  şi  parţial 
al  episcopului  unit  din  Oradea. 

Domicilează  în  Nagy  Kâroly,  pentrucă  aici  e  rezidenţa  isto¬ 
rică,  aici  a  şezut  Isaia  şi  poate  şi  Bizânczy,  care  mai  nainte  de 
a  fi  vicar  a  fost  protopopul  Sătmarului  şi  paroh  în  Nagy  Kâllo. 

Altcum  în  oraşul  Sătmar  întimpinăm  arhidiacon  la  1690. 
Camellis  îl  întitulează  « arhidiacon »  pe  Demetriu  Monasterly  la 
30  April  st.  v.  1690  adecă  pre  preotul  din  Satmar.  Acesta  pare 
că  e  rutean.  Arhidiacon  e  treaptă  mai  aleasă  în  faţa  lui  Camellis, 
căci  pre  alţii  îi  numeşte  arhipresbiteri,  vicari  odată  şi  protopres- 
biter.  Toţi  aceştia  credem  că  sunt  protopopi. 

Cumcă  arhidiacon  e  ceva  mai  distins  se  vede  şi  de  acolo, 
că  Camellis  pe  lângă  arhidiaconul >)  din  Sătmari,  Monasterly,  în 
22  Noemvrie  st.  v,  1692  aşază  de  arhipresbiter  pe  Luca  Berleczky 
în  partea  sătmăreană  ce  e  dincolo  de  râul  Someş,  iară  pe  pres- 
biterul  George  Veliczky,  din  Uiluc,  (Ulakensem)  îl  pune  vizitator 
general  în  tot  comitatul  Sătmarului 2). 

Camellis  a  ţinut  nenumerate  sinoade;  între  toate  mai  însemnat 
e  cel  ţinut  în  Sătmar,  în  biserica  sfântului  Nicolae,  atât  pentru 
numărul  mare  al  celora  cari  s’au  înfăţoşat,  cât  şi  mai  vârtos  de 
aceea,  căci  programa  ce  s’a  desbătut  a  fost  variată  şi  bogată,  şi 
hotărîrile  trebuiau  împlinite  sub  ameninţare  cu  grele  pedepse. 

Au  participat  ca  la  60  de  preoţi,  dintre  cari  de  sine  înţeles, 
partea  mai  mare  erau  Români. 

1  încât  Monasterly  va  fi  fost  în  vieaţâ  la  22  Nov.  1692,  ce  nu  ştim  sigur. 

4  Basilovits  89,  94. 

Camellis  a  sosit  la  Sătmar  în  30  April  1690  şi  a  tras  în 
gazdă  Ia  amintitul  Monasterly.  Sinodul  s’a  ţinut  a  doua  zi.  în 
4  Maiu  1690,  care  era  o  zi  de  Duminecă,  a  sfinţit  biserica  din 
Sâftnar  şi  a  închinat-o  ierarhului  Nicolae;  deodată  a  hirotonit 
întru  diaconi  pe  Marcu  lui  loan  din  Satul  Tivacz,  şi  pre  Ilie 
Iui  Moisă,  din  Czekerto  (Okortd).  Apoi  a  mai  sfinţit  întru  lector, 
ipodiacon  şi  diacon  pre  Andrei  Rusciatsky.  Iară  pre  Iona  l-a 
îmbrăcat  în  schima  monahală  şi  l-a  numit  Ioachim.  Profesiunea 
monastică  însă  nu  i-a  luat-o  1). 

între  decretele  sinodale  mai  radical  e  acela,  care  opreşte, 
căsătoria  a  doua  a  preoţimei. 

Iată-1  textual:  «Trebue  să  ceară  dispensare,  aceia  cari  înainte 
de  a  fire  sfinţiţi  s’au  căsătorit  de  două-ori  fără  să  fi  avut  dispensă 
spre  acest  scop. 

Cei  cari  s’au  însurat  după  primirea  sfântului  dar  să  fie  opriţi 
dela  serviţii,  până  când  nu  vor  da  drumul  la  soţii  şi  vor  cere  şi 
dobândi  deslegare  dela  noi. 

Satele  acelea,  în  cari  se  află  preoţi  de  aceştia,  cu  orice  preţ 
să-i  împedece  de-a  administra  sfintele  taine;  Ia  din  contră,  po- 
porenii  vor  trebui  să  plătească  o  amendă  de  50  fl.  pentru  mă¬ 
năstirea  şi  rezidenţa  noastră.  Aceasta  sumă  vor  avea  să  o  răs- 
punză  de  atâtea  ori,  decâteori  vor  permite  astorfel  de  preoţi  să 
celebreze»  2. 

în  anul  următor,  1691,  la  2  Mai,  era  joia  din  săptămâna 
luminată,  iară  s'a  ţinut  în  Sătmar  un  sinod  topic,  dar  de  puţin 
interes .  8 

Dar  arhiereul  loan  losif  de  Camellis,  s’a  remarcat  nu  numai 
în  biserica  noastră,  ci  lui  i-se  dau  câteva  şire  şi  în  istoria  lite¬ 
raturii  române. 

în  1696,  la  Sâmbăta-mare  —  Târnavia,  Francisc  Szunyogh, 
preot  din  societatea  lui  Isus  (Iezuit)  edă  un  catehis.  Szunyogh 
a  fost  mai  mulţi  ani  teolog  lângă  mitropolitul  Atanasie  După 
moartea  iui  Atanasie  a  fost  îmbiat  cu  episcopatul.  El  a  refuzat. 

Catehizmui  îl  făcu  Szunyogh  la  dorinţa  şi  cu  cheltuiala  lui 
Camellis.  La  1726  apare  această  carte  în  ediţia  a  III  cu  litere 

’  Basilovits  1.  c.  89. 

3  Nilles  860,  861. 

8  Basilovits  93. 

*  Nilles  372. 

cirile,  tot  în  Târnavia;  în  ediţia  a  II.  dar  cu  litere  latine  apăruse 
la  Sibiiu  în  170Q. 

Titlul  ediţiei  a  III.  ar  fi  după  spusa  lui  Dr.  Vas.  Pop  1  — 
până  acum  nu  s’au  aflat  nici  un  exemplar  —  «Catehismusu»,  sau 
învăţătura  creştinească.  In  folosul  Neamului  rusesc  din  Ţara  un¬ 
gurească,  dată  afară  prin  osârdia  şi  osteneala  Măriei  sale  Dom¬ 
nului  D.  Ioan  losif  Decamilist  Ipiscopu!  Sebastului  şi  a  Munka- 
csului  iproci.  Cinului  preoţesc  unit  din  legea  grecească.  Vicareşu 
Apostolescu  în  Ţara  ungurească  sfintei  şi  înălţatei  împărăţii 
Rămului  sfetnic.  în  limba  românească  întoarsă  şi  tipărită.  în 
Sâmbăta  mare.  în  tipografia  Academicească.  Anul  deia  Chr.  1725. 

CÂNTAREA  NOASTRĂ  BISERICEASCĂ, 

(Observări  fugitive). 


Cea  mai  aleasă  şi  mai  puternică  manifestare  a  vieţii  ome¬ 
neşti  a  izvorît,  în  toate  vremurile  şi  în  toate  locurile,  din  senti¬ 
mentul  religios,  —  iar  când  manifestările  de  această  categorie 
au  ajuns  la  un  grad  şi  mai  înalt,  s’au  înfrăţit  cu  poezia  şi  cu 
muzica. 

înfrăţirea  credinţei ,  a  poeziei  şi  a  muzicei  în  cultul  religios  a 
întărit  convingerile  religioase,  a  dat  impulsuri  nouă  spre  cultură  şi 
a  contribuit,  totodată  şi  la  desvoltarea  gustului  artistic,  şi  va  avea 
deci,  să  rămână  şi  pentru  viitor  un  factor  cultural  de  prima  forţă. 
Biserica  românească  încă  este  datoare  în  propriul  interes  să  aducă 
toate  jertfele  materiale  şi  morale  pentru  sporirea  acestei  armonice 
înfrăţiri. 

Acestui  scop  are  să-i  servească  —  poate  în  primul  loc  — 
cultivarea  raţională  şi  sistematică  a  cântării  bisericeşti. 

Avem  însă  a  face  astăzi  cu  nişte  pcdeci  de  o  forţă  elemen¬ 
tară.  In  vechimea  creştină,  cântările  bisericeşti  erau  scrise  în 
poezie  şi  se  puteau  potrivi,  din  punct  de  vedere  al  executării  muzi¬ 
cale,  de  tot  bine  melodiilor  fixe  existente  şi  astfel  se  puteau  exe- 

1  Disert.  tipograf.  92.  larcu  bibliograf.  9.  Urechiă  ist.  literat.  77.  Vas.  Or.  Pop 
consp.  literat.  I  63.  Densuşian  ist.  limb.  liter.  edid.  11,  104,  196,  Arbore  ist.  liter.  39. 
Bian  bibliograf.  IV — V  339,  480  apoi  tom.  It  fasc.  I,  27.  Burtea,  Aron  356.  lorga  „sate“ 
173,  idem  „ist.  liter."  II,  70,  idem  „ist.  liter.  relig."  210,  idem  „stnd.  doc."  Xil  pg.  XLIX. 

cuta  cu  mai  multă  uşurinţă  şi  regularitate  şi  cu  mai  mult  gust  şi 
efect.  Astăzi,  însă,  cântările  bisericeşti  le  avem  în  nişte  traduceri 
slabe,  cari  —  strecorate  din  limba  grecească,  prin  cea  slavonă 
în  limba  neperfectă  românească  a  veacurilor  trecute  —  au  întu¬ 
necat  ori  chiar  au  micşorat  sublimitatea  şi  au  spălăcit  farmecul 
ideii  religioase  cuprinsă  în  respectiva  cântare.  Iar  din  punctul 
de  vedere  al  regulelor  poetice  şi  al  legilor  muzicale,  am  ajuns 
acolo,  că  sublimele  construcţii  poetice  greceşti,  trecute  într’o  bruscă 
—  uneori  însă  şi  frumoasă  —  proză  românească,  şi-au  perdut 
regularitatea  metrică ,  care  este  punctul  comun  şi  unica  legătură 
firească  dintre  poezie  şi  muzică. 

Deranjarea  aceasta  —  internă  şi  externă  i-am  putea  zice  — 
a  textelor  cântării  bisericeşti  a  tras  după  sine  un  rău  mare,  incal¬ 
culabil  şi  ireparabil:  s’a  deranjat  şi  muzica,  sau  mai  corect:  melo¬ 
diile  bisericeşti  originale  s’au  perdut  cu  atât  mai  uşor,  cu  cât 
deoparte  le-au  siluit  formele  limbistice  —  traducerile  nouă,  cărora 
trebuiau  acum  aplicate  melodiile  vechi,  iar  de  alta  lipsia  şi  arta 
de  a  fixa  în  mod  perfect  şi  sigur  melodiile. 

Că  păstrarea  şi  transmiterea  melodiilor  bisericeşti  presupune 
un  anumit  şi  măsurat  text  liturgic,  ne  putem  convinge  din  cazul 
cu  tropariul  Paştilor  «Christos  a  înviat  din  morţi  ...  Acest  tro- 
pariu  s’a  cântat  şi  se  mai  cântă  şi  azi  în  întreagă  biserica  Răsă¬ 
ritului  —  deci  şi  pe  Ia  noi  -  şi  în  textul  original  grecesc.  Acestei 
împrejurări  este  a  se  atribui,  că  melodia  cântării  Christos  a  în¬ 
viat». ..  e  singura,  care  şi-a  păstrat  cel  mai  mult  originalitatea, 
precum  şi  uniformitatea  în  executivă,  cântându-se  pretutindenea 
aproape  la  fel. 

Procesul  de  destrămare,  de  care  vorbim,  a  textelor  şi  a  mu- 
zicei  bisericeşti,  a  avut  însă  loc  —  în  măsură  mai  mare  ori  mai 
mică  —  în  toate  bisericile  particulare  ale  Răsăritului,  deşi  nu  numai 
la  noi,  ci  chiar  şi  în  biserica  Romei,  pe  lângă  toată  organi¬ 
zarea  sa  centralistica  şi  pe  lângă  toată  praxa  de  a  se  inspira  şi 
călăuzi  din  centrul  ierarhic. 

Cu  cât  mai  uşor  a  fost,  deci,  ca  la  Românul,  rătăcitor  prin 
veacuri  şi  frate  cu  frunza  verde  şi  cu  doina,  să  se  destrame  cân¬ 
tarea  bisericească  ;■  canon icească,  dacă  adecă  ar  fi  avut-o  cândva 
în  această  formă!  mai  ales  că  biserica  noastră,  după  vremuri,  a 
fost  supusă  atâtor  schiptruri  pământeşti  şi  desfăcută  sub  atâtea 

cârji  de  ierarhi,  avându-şi  —  în  trecut  ca  şi  azi,  —  în  virtutea  siste¬ 
mului  episcopal,  fiecare  eparhie  particularităţile  sale,  notele  sale 
deosebitoare,  uneori  foarte  deosebitoare,  precum  în  vieaţa  admi¬ 
nistrativă,  aşa  si  în  executiva  cântărilor  bisericeşti. 

O  tendenţă  comună  însă,  totuş  începe  în  timpul  din  urmă  a 
se  manifesta,  pe  terenul  muzicei  bisericeşti,  precum  în  sinul  colec¬ 
tivităţii  bisericei  orientale,  aşa  şi  în  sinul  bisericii  româneşti:  de 
a-şi  cisela  melodiile  bisericeşti  particulare  şi  de-a  le  trece  prin 
gustul  şi  recerinţele  admisibile,  —  mai  bine  zis  compatibile  —  ale 
muzicei  timpului ;  de-a  concorda  felul  muzicei  bisericeşti  cu  idea 
exprimată  în  textul  respectiv;  de-a  suplini,  prin  acorduri  muzicale 
(ceeace  succede  mai  ales  în  cântarea  corală)  defectuozitatea  tra¬ 
ducerilor  noastre  de  cântări  bisericeşti  şi  lipsa  totală  a  acelei 
legături  interne,  intime  şi  fireşti,  dintre  poezie  şi  muzică,  ce  a 
dispărut  deodată  cu  metrica  veche  a  poeziei  religioase  şi  cu  for¬ 
mele  sau  melodiile  fixe  bisericeşti  din  trecut. 

Silinţele,  aceste,  de  a  regenera  cântarea  bisericească,  sunt 
încurajate  şi  sprijinite  azi  Ia  institutele  noastre  teologice  prin  ca¬ 
tedre  de  cântare  bisericească,  provăzute  cu  bărbaţi  pricepători 
şi  în  muzica  profană  şi  cunoscători  perfecţi  ai  sistemului  grafic 
apusean,  de  note.  Dar  silinţele  aceste  de  a  restaura  cântarea 
bisericească,  sunt  —  durere!  —  cu  atât  mai  anevoioase  azi,  cu 
cât  în  biserica  orientală  deci  şi  în  cea  românescă  caracterizată 
prin  un  riguros  spirit  conservativ  —  nu  ne  este  permis,  decât 
numai  din  punct  de  vedere  al  topicei  şi  limbistic,  să  ne  atingem 
de  traducerile  actuale  ale  cânturilor  noastre  bisericeşti.  Acest 
spirit  conservativist  însă  se  mai  manifestează  şi  în  aceea  împrejurare, 
că  prestaţiunile  acestor  dascăli  de  cântare  bisericească  sunt  re- 
strinse  excluziv  la  curăţirea  şi  cultivarea  melodiilor  particulare, 
ale  singuraticelor  eparhii,  fără  ca  ele  să  urmărească  un  scop  şi 
mai  înalt,  cum  ar  fi :  crearea  succesivă  a  unui  sistem  de  muzică 
bisericească,  unitar,  pentru  fiecare  biserică  particulară...  Până  să 
ne  vină  însă  vremea  potrivită  pentru  o  regenerare  unitară  a  cân¬ 
tării  bisericeşti,  avem  să  ne  mulţămim  şi  cu  puţinul  ce-1  putem 
realiza  în  cadrele  vederilor  actualelor  guverne  bisericeşti. 

Ne  rămâne,  deci  pentru  zilele  noastre:  ca  textele  bisericeşti 
în  proză  românească  să  le  îndreptăm,  cu  multă  îngrijire  dogmatică 
şi  limbistică,  la  retipărirea  cărţilor  bisericeşti ;  apoi  să  le  îmbrăcăm 

în  o  muzică  bisericească  în  fundamentele  sale,  dar  care  să  co¬ 
respundă  următoarelor  condiţiuni  principale:  idei  religioase  expri¬ 
mată  în  text,  recerinţelor  artistice  ale  muzicei  moderne,  întrucât 
aceste  nu  alterează  fundamentul  bisericesc  ai  cântării  (şi  sistemul 
de  cântare  al  singuraticelor  eparhii);  apoi  recerinţelor  prozodice 
ale  iimbei  româneşti  şi  ale  muzicei  naţionale. 

Numai  aceasta  e  calea  ce  duce  la  o  regenerare  sănătoasă 
şi  durabilă,  prin  care  biserica  se  apropie  din  nou  de  sufletul 
omului  înstrăinat  astfel  aşa  de  uşor  şi  aşa  de  mult  de  cele  sfinte, 
şi  numai  în  felini  acesta  se  vor  putea  acoperi  trebuinţele  sufle¬ 
teşti  si  de  ordine  culturală  muzicală  a  Românului,  care  dela  fire 
are  mult  sentiment  pentru  muzică  şi  cântare,  şi  ’şi  are  deja  «doina» 
neîntrecuta  sa  doină. 

. E  chestia  viitorului  apoi  —  înţeleg  un  viitor  cu  gânduri 

mai  desluşite  şi  cu  vederi  mai  largi,  decât  prezentul  nostru  încă¬ 
tuşat  în  neştiinţă  ori  în  preocupaţii  subiective  —  ca  dupăcum  am 
părăsit  străinele  şi  neînţelesele  bolboroseli  greceşti  şi  slavone  şi 
ne-am  întors  la  limba  viuă  a  poporului,  şi  dupăcum  s’a  făcut, 
prin  catedrala  din  Sibiiu  la  noi  un  fericit  început  de  a  îmbina 
motivele  de  ornamentică  românească  cu  pictura  vechie  bisericească : 
tot  astfel  se  îmbrăţişăm  în  cântarea  bisericească  tot  mai  mult 
elementul  muzicei  româneşti,  în  locul  străinelor,  neoriginalelor  şi 
mult  schinghiuitelor  noastre  melodii  bisericeşti  actuale . 

Melodiile  actuale  nu  sunt  dogme  şi  nici  pot  fi  dogmatizate. 
Ele  nu  sunt  adevăruri  eterne  ci  sunt  numai  un  moment  din  com¬ 
plexul  culturei  şi  astfel  sunt  supuse  legii  fireşti  a  progresului. 
Dovadă  tocmai  faptul,  că  ele  au  variat  după  timpuri  şi  împreju¬ 
rări  si  nici  odată  nu  au  avut  stabilitatea  dogmelor. 

Prin  urmare,  perpetuarea  melodiilor  bisericeşti  în  stadiul  lor 
actual  e  pe  atât  de  neînţeleasă,  pe  cât  de  bizară  şi  capricioasă 
a  fost  şi  este  felurimea  lor  în  una  ori  altă  biserică  particulară 
ba  chiar  şi  în  una  şi  aceiaşi  unitate  administrativă  —  mitropolie  — 
cum  atât  de  elocuent  dovedeşte  cazul  bisericii  noastre. 

Aceasta  felurime  nu  poate  avea  altă  îndreptăţire  de  a  exista, 
decât  ca  la  vremi  de  o  mai  luminoasă  înţelegere,  pe  ruinele  ac¬ 
tualei  babilonii  în  muzica  bisericească  orientală,  în  muzica  bise¬ 
ricilor  particulare  ale  Orientului  —  cari  sunt  şi  naţionale  —  să  se 
valoreze,  pe  lângă  elementul  pur  bisericesc,  şi  elementul  muzicei 

naţionale ;  de  sine  înţeles  în  proporţiunea  ca  să  nu  se  desechili- 
breze  în  chipul  acesta  caracterul  religios  bisericesc  al  cântării. 

_ Nutresc  în  sufletul  meu  aceea  tare  convingere,  că  au 

trecut  pentru  totdeauna  şi  n’au  să  mai  revină  vremi,  în  cari  cineva  — 
fie  el  cu  ştiinţa  şi  sfinţenia  vieţii  unui  loan  Damascen,  ori  cu 
dulceaţa  îngerescului  glas  a  lui  Cucuzel  —  să  mai  poată  determina, 
ca  în  trecut,  sistemul  de  cântare  al  întregii  biserici  a  răsăritului. 
Ci  potrivit  spiritului  de  progres  cultural  al  timpului  fiecare  bi¬ 
serică  particulară,  ca  biserică  naţională ,  va  trebui  să-şi  aibă  pe 
Damascenul  şi  Cucuzelul  său,  în  care  să  se  întrupeze  ideea  reli¬ 
gioasă  şi  geniul  muzicei  naţionale.  I)r.  G.  Ciuhandu. 


ÎNVĂŢĂMÂNTUL  RELIGIUNII  ÎN  ŞCOALA  POPORALĂ. 

Astăzi,  când  demoralizarea  ia  dimensiuni  tot  mai  mari,  stră¬ 
bătând  toate  păturile  sociale,  cuvine-se  să  ne  concentrăm  gându¬ 
rile  şi  să  ne  curăţim  inimile  spre  a  produce  aluatul  cel  bun  al 
îndreptăm,  care  se  nutrească  sufletul  poporului,  până  în  cele  mai 
adânci  şi  mai  largi  straturi  ale  neamului  nostru.  Este  îmbucu¬ 
rătoare  tendinţa  ce  se  manifestă  ici-colea,  de-a  aprofunda  fiinţa 
noastră  etnică  şi  a  scoate  la  suprafaţă  cele  mai  alese  şi  mai  trai¬ 
nice  note  ale  caracterului  nostru  etnic.  Cred  a  nu  greşi,  când 
afirm,  că  un  serios  studiu  de  acest  fel  va  trebui  să  însemne  la 
locul  de  frunte  între  calităţile  bune  ale  poporului  nostru  —  reli¬ 
giozitatea. 

Este  un  adevăr  verificat  prin  vremuri,  că  neamul  nostru  prin 
religiune  a  fost  scutit  şi  apărat  de  valurile  cutropitoare,  venite 
de  din  afară.  Dar,  fot  atât  de  adevărat  este  şi  aceea,  că  vre¬ 
murile  s’au  schimbat  şi  păşirea  în  larg  a  poporului  nostru  va 
aduce,  mai  iute  decât  am  dori,  schimbări  în  modul  lui  de  cuge¬ 
tare  şi  simţire.  Este  deci  bine,  ca  de  timpuriu  să  înţelegem  rostul 
evoluţiei  şi  să  ne  gândim  asupra  felului,  cum  să  preîntimpinăm 
relele,  ce  pot  urma  din  acele  schimbări. 

După  a  noastră  pricepere,  mijlocul  cel  mai  sigur  pentru  a 
lecui  relele,  şi  fundamentul  cel  mai  trainic  pentru  clădirea  pro¬ 
gresului  nostru  viitor,  nu  poate  fi  altul  decât  religiutiea,  scutul  şi 
pavăza  ocrotitoare  din  trecut.  La  religiune  să  alergăm  şi  aici  să 

ne  încălzim  sufletul  la  focul  sacru  al  vecinieelor  sale  poveţe  şi 
învăţături.  In  acestea  vom  găsi  sfaturi  de  încurajare,  cuvinte  de 
mângâiere  şi  vorbe  de  îndemnare  spre  tot  ce  e  sfânt,  adevărat 
şi  ban.  Nu  sunt  acestea  vorbe  deşerte,  cum  le  place  multora  a 
le  porecli,  ci  sunt  adevăruri,  pe  cari  le  despectează  numai  celce 
nu  le  cunoaşte,  ori  care  se  apropie  de  ele  cu  neîncredere  şi  rea 
credinţă. 

Dat  fiind  adevărul,  că  poporul  românesc  numai  prin  religiune 
şi-a  păstrat  în  trecut  nevătămat  caracterul  său  naţional,  urmează 
oarecum  dela  sine,  că  şi  în  viitor  religiunea  îl  va  scuti  şi  apăra 
de  influinţele  nechemate  şi  stricătoare,  venite  de  din  afară. 

Drept  aceea,  cu  o  oară  mai  de  grabă  trebue  să  începem  re¬ 
forma  învăţământului  religios.  Sunt  plângeri  foarte  întemeiate  cu 
privire  la  felul,  cum  se  îngrijeşte  acest  învăţământ  în  şcoalele  de 
toată  categoria.  S’au  făcut,  adevărat,  încercări  de  a  întroduce 
îmbunătăţiri,  ba  aici  în  Sibiiu,  s’a  instituit  şi  o  comisie,  care  să 
îngrijească  compunerea  de  bune  manuale  şcolare.  Cu  toate  acestea, 
până  astăzi  religiunea  a  rămas  cel  mai  maşter  tratat  obiect  de 
învăţământ,  care  a  şi  produs  cele  mai  slabe  rezultate.  Dovadă 
pentru  aceasta  sunt  şi  elevii  veniţi  la  teologie  de  pe  la  gimnazii, 
neesceptând  nici  gimnaziile  româneşti. 

Care  să  fie  oare  cauza  acestei  stări  de  lucruri? 

Vorn  răspunde,  că  sunt  multe  cauzele.  Dintre  ele,  de  astă- 
dată,  amintim  deoparte  lipsa  de  pricepere  şi  zel  a  celor  puşi  să 
împărtăşească  învăţământul  religiunei,  de  altă  parte  lipsa  de  cărţi 
didactice,  cari  să  satisfacă  într’adevăr  cerinţele  unui  învăţământ 
religios  solid.  S’ar  putea  spune  multe  despre  aceste  defecte,  pe 
urma  cărora  pătimeşte  educaţia  religioasă-morală  a  poporului 
nostru.  Ne  trebue  oameni  buni  şi  cărţi  bune,  ca  să  îndreptăm 
răul.  O  carte  buna  în  religiune  poate  fi  numai  aceea,  în  care  se 
găseşte  cel  mai  ales  material  teologic ,  grupat  după  cerinţele  didac- 
tic-psihologice.  Proba  aceasta  nu  o  supoartă  nici  una  din  cărţile 
de  religiune  câte  le  avem  astăzi,  atât  în  patria  noastră,  cât  şi 
dincolo  în  Regat.  Materialul  tipărit  în  aceste  manuale  este  o 
aglomeraţie  de  toată  nuanţa,  lipsită  de  alcătuirea  organică  necesară. 

încă  nu  este  prea  târziu  să  ne  îndreptăm.  Să  începem  opera 
de  regenerare,  dar  înainte  de  aceasta  să  ne  câştigăm  priceperea 
şi  tăria  necesară  pentru  a  o  începe  bine  şi  a  o  continua  cu  succes. 

însufleţirea  de  lipsă  şi  motivele  lucrărei  noastre  să  ni-le  scoatem 
din  comoara  religiunei,  a  cărei  importanţă  pentru  vieaţa  noastră 
culturală  este  mai  presus  de  ori-ce  îndoială  şi  numai  un  nepri¬ 
ceput  ar  mai  putea-o  trage  Ia  îndoială.  Religiunea  e  o  necesitate 
psihică  pentru  fiecare  om,  ori  cât  de  sus  ar  fi  el  pus.  Ea  e  o 
necesitate  şi  pentru  asigurarea  fericirei  din  lumea  viitoare,  dar 
nu  mai  puţin  şi  pentru  acelei  din  lumea  aceasta.  Toţi  ştim,  cu 
mic  cu  mare,  că  de  câte-ori  dăm  de  o  pacoste  mai  mare,  preste 
care  nu  ne  poate  trece  nici  un  fel  de  iscusinţă  omenească,  aler¬ 
găm  la  religiune  şi-i  cerem  sprijinul.  Ludovic  al  XVI.  regele 
Franciei  cel  gilotinat,  când  s’a  văzut  părăsit  de  toţi  a  mărturisit 
duhovnicului  cu  câteva  oare  înainte  de  gilotinare,  că  numai  re¬ 
ligiunea  îl  mai  mângâie  şi  îmbărbătează,  zicând:  «Vai  Doamne, 
ce  ar  fi  de  capul  meu,  dacă  nu  aş  crede  in  Dumnezeu,  singurul 
Ia  care  se  găseşte  adevărata  dreptate!»  Frumoase  şi  înălţătoare 
cuvinte,  barem  de  nu  !e-ar  uita  oamenii. 

Dar  nu  avem  să  mergem  aşa  departe.  E  de  ajuns  să  ne 
oprim  la  câteva  din  păţaniile  proprii  şi  vom  avea  cea  mai  deplină 
convingere,  că  adevărat  a  grăit.  Dacă  aşa  e,  atunci  de  ce  totuş 
merge  aşa  de  anevoios  regenerarea  religioasă  morală?  De  acea, 
fiindcă  lucrurile  mari  pretind  forţe  mari,  pretind  muncă  şi  jertfire 
de  sine,  şi  mai  pretind  încă:  simţ  curat  şi  desinteresat.  Ceice 
au  aceste  cerinţe  înroleze-se  la  muncă,  ca  astfel  cu  toţii  să  începem 
şi  să  ducem  la  izbândă  opera  de  regenerare  religioasă-morală  prin 
religiune.  Dr  Petru  Şpan. 

SF.  IOAN  GURĂ  DE  AUR. 

b)  Unele  calităţi  ale  oratoriei  sale. 

11. 

Intre  calităţile  alese,  cari  împodobesc  oratoria  sf.  loan  Gură 
de  aur,  în  rândul  al  doilea  am  înşirat  popularitatea: 

Aceasta  calitate  este  de-aproape  înrudită  cu  practicitatea 
despre  care  am  vorbit  în  numărul  trecut,  pentru  că  nu  poate  fi 
practică  acea  cuvântare,  care  nu  este  în  acelaş  timp  şi  populară? 

Să  precizăm  înţelesul  acestei  calităţi,  răspunzând  ia  întrebarea : 
ce  înseamnă  a  predica  popular? 

Populară  este  acea  predică,  care  se  potriveşte  pe  înţelesul 
poporului,  pe  înţelesul  tuturor  ascultătorilor  adunaţi  la  slujba 
dumnezeiască. 

Necesitatea  acestei  calităţi  a  propovăduirei  este  în  sine  evi¬ 
dentă,  căci  nu  poate  avea  nici  un  rost  acea  cuvântare,  fie  ea 
oricât  de  erudită,  din  care  poporul  nu  va  fi  în  stare  să-şi  scoată 
cuvânt  de  înţelegere,  spre  învăţătură  şi  spre  buna  întocmire  a 
vieţii  sale.  O  asemenea  cuvântare,  neînţeleasă  de  popor,  se  va  asă- 
măna  cu  o  aramă  sunătoare  şi  cu  un  chimval  răsunător»,  despre 
care  scris  este:  «că  trâmbiţa  de  va  da  glas  fără  de  semn,  cine 
se  va  găti  de  răsboiu?  Aşa  şi  voi  de  nu  veţi  da  prin  limbă 
cuvânt  cu  bună  înţelegere,  cum  se  va  cunoaşte  ceeace  se  va 
grăi?  că  veţi  fi  grăind  în\  văzduh...  Insă  în  biserică  voiesc  a  grăi 
cinci  cuvinte  cu  mintea  mea,  ca  şi  pe  alţii  să-i  învăţ,  decât  zece 
mii  de  cuvinte  în  limbă  (adecă  neînţeleasă  1.  Cor.  14,  8 — 9,  19). 

Aceasta  a  fost  şi  voinţa  Mântuitorului,  care  a  poruncit  să 
se  predice  evangelia  tuturor  popoarelor  şi  a  dat  însuş  prin 
întreaga  Sa  activitate  de  învăţător  al  lumei,  cea  mai  strălucită 
pilda  cum  să  se  facă  acea  propovăduire  pe  înţelesul  tuturor. 
Populară  a  fost  şi  predicarea  prorocilor  şi  a  apostolilor,  cari 
aveau  să  vestească  poporului  voia  lui  Dumnezeu.  Astfel,  cuvântul 
Domnului  cătră  oameni:  sf.  Scriptură,  este  cea  mai  populară 
carte  din  literatura  tuturor  popoarelor.  Alta,  care  asemenea  ei,  să 
ne  înfăţişeze  idei  atât  de  înalte  într’o  formă  atât  de  uşoară,  nu 
există.  Deşi  s’a  scris  în  timpuri  anumite,  între  împrejurări  şi  în 
limbi  anumite,  totuş  sf.  Scriptură  nu  vorbeşte  limba  unei  anumite 
stări  sau  tagme  de  oameni,  nici  a  unui  popor  sau  veac  anumit, 
ci  ea  ne  vorbeşte  cuvântul  lui  Dumnezeu  cătră  noi  oamenii,  de 
aceea  cu  dreptul  s’a  numit  cartea  omenirei  întregi.  Ea  se  potriveşte 
minunat  de  bine  şi  pentru  cele  mai  inferioare  triburi  din  Africa, 
ca  şi  pentru  cele  mai  culte  şi  mai  civilizate  popoare  ale  lumei. 

Iar  cartea  omenirei  este  sf.  Scriptură  de  aceea,  fiindcă  este 
cartea  omului ,  care-I  învaţă  pe  fiecare  să  se  cunoască  şi  înţeleagă 
pe  sine  însuş  şi  apoi  să  găsească  pe  Dumnezeu  pentru  sine. 
Cuvintele  Scripturei  ating  coarde,  cari  află  răsunet  în  inima  fie¬ 
cărui  om;  ele  ne  descoper  adevăratele  trebuinţe  ale  inimei  noastre 
şi  tot  ele  ni  le  alină,  ne  dau  linişte  şi  mulţumire  sufletului  nostru.1 

1  Ihmels,  Bibel  tind  Bekenntnis,  in  Neue  Kirchliche  Zeitschriît.  1907  Nr.  1  pag.  10 — 11. 


Prin  urmare:  cu  cât  cuvântătorul  se  va  pătrunde  mai  mult 
de  spiritul  sf.  Scripturi,  cu  cât  se  va  adânci  în  cuprinsul  sfintelor 
ei  învăţături  şi  în  modul  de  concepere  a  problemelor  vieţei  omeneşti, 
şi  cu  cât  îşi  va  însuşi  în  mai  mare  măsură  limba  şi  forma  de 
expunere  biblică,  cu  atât  predica  sa  va  fi  mai  populară  şi  va 
pătrunde  mai  lesne  la  inima  ascultătorilor. 

Dar  care  cuvântător  bisericesc  s’ar  putea  asămâna  în  această 
privinţă  cu  sf.  loan  Gură  de  aur,  care  tot  aurul  gândirei  sale  l-a 
întrebuinţat  ca  să  pătrundă  în  adâncurile  înţelepciunei  dumnezeieşti 
şi  să  tâlcuiască,  pe  înţelesul  şi  pentru  folosul  mulţimei,  slova 
cărţilor  sfinte?  La  izvorul  neistovit  al  înţelepciunei  acestor  cărţi 
ş’a  adăpat  el  sufletul,  şi  prin  studiu  neobosit,  prin  o  gândire 
pătrunzătoare,  continuată  cu  stăruinţă  vreme  îndelungată,  a  ajuns, 
ca  puţini,  alţii  stăpân  pe  toată  comoara  dumnezeieştilor  învăţături. 
După-ce  ş’a  însuşit  aceasta  comoară  nepreţuită,  cu  înlesnire  a 
putut  să  descopere  şi  să  împărtăşească  şi  altora  bogăţiile  ei  fără 
de  margini.  Căci  aceasta  este  cea  dintăia  cerinţă ,  căreia  treime 
să-i  satisfacă  oricare  orator ,  si  cu  deosebire  un  orator  al  poporului : 
ca  să  cunoască ,  să  pătrundă  şi  să  stăpânească  cât  se  poate  mai 
temeinic  obiectul ,  despre  care  vrea  să  cuvinteze.  Cel  ce  ignorează 
această  cerinţă,  nu  va  cuvânta  nici  când  cu  succes  mulţămitor ! 

E  potrivit  locul  să  amintesc  aici  părerea  unora,  cari  cred, 
că  nu  se  cere  studiu  şi  pregătire  pentru  a  predica  poporului,  şi 
cari  îşi  fac  titlu  de  laudă  din  aceea,  că  au  vorbit  .  improvizat.» 
Celce  judecă  astfel,  nu  înţelege  însemnătatea  problemei  grele  a 
unui  predicator  cătră  popor. 

Admitem  ca  excepţiune,  că  au  existat  şi  există  oratori  mari, 
cari  sunt  în  stare  să  improvizeze  o  vorbire  reuşită,  mai  ales  în 
momente  de  însufleţire,  —  dar  să  nu  pierdem  din  vedere  împre¬ 
jurarea,  că  şi  acei  oratori  au  ajuns  la  atâta  iscusinţă  în  vorbire 
numai  în  urma  unui  studiu  temeinic  şi  după  o  praxă  îndelungată, 
care  a  mai  fost  sprijinită  şi  dc  o  anume  predispoziţie  spre  oratorie. 
Puterea  de  improvizare  a  acestor  talente  excepţionale  nu  răstoarnă 
însă  valoarea  teoretică  a  acelui  principiu  omiletic,  care  cere,  ca 
oratorul  să  se  pregătească  conştienţios  pentru  cuvântarea  ce  are 
să  o  ţină.  Nu  încape  îndoială,  că  o  cuvântare  pentru  care  oratorul 
s’a  pregătit  anume,  va  fi  mai  sistematică,  ideile  ei  vor  fi  mai 
organic  rânduite,  argumentele  mai  logic  şi  mai  temeinic  desvoltate, 

în  vederea  unui  scop  mai  bine  precizat.  Celce  improvizând  a 
vorbit  bine,  pregătindu-se  va  vorbi  şi  mai  bine.  Şi  oratorii  cei 
mai  vestiţi  s’au  pregătit  cu  îngrijire,  când  au  vorbit  să  câştige 
inimile  ascultătorilor  prin  puterea  cuvântului  lor. 

Nu  mai  puţin  dator  este  şi  cuvântătorul  bisericesc  al  poporului 
să-şi  ia  în  serios  chemarea  şi  să  se  pregătească  bine  pentru  pro- 
povăduire,  căci  el  are  să  lumineze  şi  să  îndrepteze  suflete  mai 
puţin  înţelegătoare,  şi  să  ie  câştige  pentru  binele  lor  cel  mai 
marc,  pentru  mântuire.  Este  o  eroare  mare  a  crede,  că  o  ase¬ 
menea  lucrare  se  poate  face  fără  studiu  şi  pregătire  temeinică. 
Căci  cum  va  învăţa  cineva  pe  alţii,  ceeacc  însuş  nu  ştie  cum  se 
cuvine?  Cum  va  putea  propovădui  altora  învăţăturile  evangeliei 
mântuitoare  acel  cuvântător,  care  el  însuş  nu  s’a  adâncit  în 
cuprinsul  lor,  nu  le-a  pătruns  cu  mintea  şi  cu  inima  sa?  Şi  cum 
le  va  potrivi  pe  înţelesul  si  pentru  folosul  poporului ,  cum  le  va 
înfăţişa  şi  învesmânta  popular,  dacă  nu  va  fi  stăpân  pe  ele?  Unei 
idei,  unei  învăţături,  unui  adevăr  numai  atunci  îi  putem  da  înfă¬ 
ţişarea  şi  expresiunea  ce  o  dorim,  dacă  l-am  cuprins  şi  pătruns 
cu  mintea  şi  inima  noastră,  şi-l  stăpânim  cu  desăvârşire.  Cuvân¬ 
tătorul  nepregătit,  care  mare  pătrunderea  necesară  în  fondul 
învăţăturilor  ce  vrea  să  le  împărtăşească  altora,  va  rămânea  la 
suprafaţa  chestiunilor,  se  va  pierde  într’o  vorbărie  deşartă  şi  fără 
sistem,  —  iar  voind  să  fie  popular  şi  înţeles  de  toţi,  —  va  cădea 
în  dese  repeţiri,  în  explicaţii  naive  şi  banale,  cari  nu  vor  afla 
răsunetul  dorit  în  inima  ascultătorilor.  De  fapt,  adeseori,  o  ase¬ 
menea  «capuţinadă»  se  numeşte  «vorbire  populară'». 

îmi  vine  în  minte  următoarea  anecdotă,  care  se  povesteşte 
despre  doi  predicatori.  Un  predicator  vestit  ascultase  odată  o 
predică  a  unui  coleg  al  său  mai  tinăr.  La  sfârşitul  slujbei,  între- 
ţinându-se  împreună  despre  arta  predicăm,  predicatorul  mai  tinăr 
a  întrebat  pe  cel  mai  bătrân,  dacă  se  mai  pregăteşte  şi  acum 
pentru  predică,  şi  a  rămas  uimit  primind  răspuns  afirmativ.  «Eu» 
--  zise  atunci  predicatorul  mai  tinăr,  vrând  să  paradeze  cu  marele 
lui  talent  oratoric  —  «numai  partea  primă  —  introducerea  —-  pre¬ 
dice!  mi-o  pregătesc  în  scris,  asupra  părţii  a  doua  —  tractarea  — 
meditez  numai,  iar  partea  din  urmă  —  încheierea,  —  o  las  în 
seama  Duhului  sfânt,  care  mă  va  inspira».  -  Al  naibii  lucru»  — îi 
răspunse  ia  aceasta  bătrânul  iscusit  —  «d-ta  predici  mai  bine  decât 

Duhul  sfânt ! ^  —  care  va  să  zică:  încheierea  predicci,  pentru  care 
nu  se  pregătise  de  loc,  a  fost  partea  cea  mai  slabă. 

Deja  din  cele  zise  mai  sus  rezultă,  că  —  pe  lângă  obiectul 
predicei  —  fiecare  cuvântător  al  poporului,  trebue  să  mai  cunoască 
cu  multă  pătrundere  psihologică  modul  de  gândire  si  simţire  al 
ascultătorilor  săi ,  firele  tainicei  ţăsături  sufleteşti  a  poporului. 
Aceasta  este  o  condiţie  cel  puţin  tot  pe  atât  de  indispensabilă, 
ca  şi  cea  de  mai  nainte.  Toţi  reformatorii  şi  oratorii,  cari  s’au 
adresat  mulţimei  şi  au  însufleţit-o  pentru  ideile  lor,  au  fost  buni 
cunoscători  ai  psihologiei  poporului.  Păstorul  de  suflete,  ca  unul, 
care  trăieşte  în  mijlocul  poporului,  are  în  continuu  ocasie  să-i 
cunoască  prin  observaţie  nemijlocită  vieaţa  sufletească  în  toate 
manifestările  ei.  Aceste  cunoştinţe  şi  le  poate  întregi  apoi  cu 
deosebire  ca  duhovnic,  în  scaunul  mărturisirei,  când  fiecare  cre¬ 
dincios  îşi  descopere  cu  sinceritate  tainele  inimei  sale.  Fără  aceste 
cunoştinţe  nu  va  putea  predica  popular. 

Şi  în  aceasta  privinţă  Sf.  loan  Gură  de  aur  stă  la  înălţime, 
căci  el  cunoştea  inclinările  mulţimei,  cunoştea  sufletul  omenesc 
cum  este  şi  cum  ar  trebui  să  fie,  cunoştea  bine  oamenii  de  toată 
categoria,  modul  lor  de  gândire,  pornirile  şi  preocupaţiile  lor. 
Această  pătrundere  psihologică,  despre  care  aflăm  nenumărate 
dovezi  în  cuvântările  sale,  si-a  câştigat-o  sf.  loan  prin  observaţii 
şi  studiu  îndelungat. 

Putem  deci  să  zicem,  că  sf.  Scriptură  şi  inima  omenească  au 
fost  cele  două  cărţi,  în  cari  a  cetit  şi  s’a  adâncit  sf.  loan  Gură 
de  aur  mai  mult,  şi  pe  cari  le-a  interpretat  totdeauna  în  cea  mai 
strânsă  legătură.  Astfel,  cunoscându-şi  bine  obiectul  predicei  sale, 
putea  să-şi  potrivească,  — iar  cunoscând  sufletul  poporului,  ştia  cum 
are  să-şi  potrivească  spusele  sale  pe  înţelesul  şi  pentru  folosul 
tuturor.  Intru  aceasta  constă  măiestria  predicei  populare. 

Bine  să  ne  însemnăm  deci,  că  nu  dela  limbă,  ci  dela  felul  de 
a  concepe  şi  înfăţişa  învăţăturile  ce  voim  să  le  împărtăşim  popo¬ 
rului,  atârnă  în  primul  rând  caracterul  popular  al  cuvântărei 
noastre.  Poporul  îşi  are  modul  său  de  a  vedea  şi  înţelege  lucrurile, 
—  şi  numai  transpunându-ne  în  acel  mod  de  vedere  propriu 
poporului,  vom  putea  să-i  facem  accesibile  învăţăturile,  cu  cari  voim 
să-I  luminăm. 

în  o  asemenea  potrivire  a  poveţelor  şi  învăţăturilor  pe  înţe¬ 
lesul  poporului,  se  arată  iscusinţa  propovăduirei  sf.  Ioan  Gură 
de  aur.  Precum  o  mamă,  chiar  şi  cea  mai  neînvăţată,  le  ştie  vorbi 
popular,  adecă  fiecăruia  la  înţeles,  copilaşilor  săi,  deosebiţi  în 
vârstă,  aşa  le  cuvânta  şi  sf.  Ioan  tuturor  fiilor  săi  sufleteşti,  pe 
cari  îi  iubea  cu  o  adevărată  dragoste  părintească.  învăţăturile  sale 
curg  ca  dintr’un  izvor  limpede  şi  premenesc  sufletul  ascultătorilor 
ca  o  roauă  răcoritoare.  Astfel  —  ca  să  aducem  un  exemplu  — 
la  o  sărbătoare  a  pogorîrii  Duhului  sfânt,  dupăce  le  vorbi  despre 
împlinirea  făgăduinţei  Mântuitorului  de-a  trimite  apostolilor  săi 
alt  mângăitor,  continuă  cu  o  linişte  mângăitoare:  «Spune,  nu 
ni-s’au  împărtăşit  toate  cele  trebuincioase  mântuirei  sufletului 
nostru  prin  darul  Duhului  sfânt?  El  ne-a  scăpat  de  robie  şine-a 
chemat  la  slobozenie,  făcâtidu-ne  fii  ai  lui  Dumnezeu,  făptură  nouă, 
căci  am  aruncat  povara  grea  şi  ruşinoasă  a  păcatelor.  Prin  Duhul 
sfânt  s’au  format  cetele  preoţeşti;  El  a  sculat  şirul  învăţătorilor; 
din  acel  izvor  a  curs  comoara  descoperirilor...  Creştinii  deci,  să 
nu  prăznuească  această  sărbătoare  numai  pentru  faţa  lumei,  împo- 
dobindu-şi  uşile  cu  cununi  şi  aşternând  uliţele  cu  covoare,  ci  să 
o  prăsnuiască  făcând u-se  părtaşi  de  rodul  Duhului  sfânt,  care 
după  cuvintele  apostolului  (Galat.  5,  22)  este:  dragostea,  bucuria 
şi  pacea;  dr'agostea  ca  rădăcina  darurilor,  bucuria  ca  rod  personal, 
iar  pacea  ca  rod  obştesc,  al  darurilor  Duhului  sfânt». 1 

Ideile  abstracte ,  cari  nu  sunt  potrivite  pentru  înţelegerea  oame¬ 
nilor  de  rând,  sf.  Ioan  le  specialisează  şi  concretisează  cât  se  poate 
de  mult;  descrierilor  le  dă  o  formă  atât  de  plastică,  încât  cu 
dreptul  s’a  zis,  că  el  îşi  preface  ascultătorii  în  privitori  prin  mă¬ 
iestria  zugrăviei  sale  pline  de  vieaţă.  Iată  ce  descriere  ne  dă  în 
legătură  cu  interpretarea  locului  dela  ev.  Luca  14, 12 — 13:  «Când 
faci  prânz  sau  cină,  nu  chiema  prietinii  tăi,  nici  fraţii  tăi,  nici 
rudele  tale,  nici  vecinii  bogaţi...  ci  chiamă  săracii,  neputincioşii, 
şchiopii  şi  orbii»...  Christos  este  de  faţă  la  tine  în  persoana  să¬ 
racului,  şi  tu  te  porţi  faţă  de  el  atât  de  nerespectuos.  Ai  chemat 
însă  la  masă  pe  împăratul,  cât  de  sfiicioasă  îţi  este  atunci  purtarea  ta ! 
Să  ne  închipuim  două  mese,  dintre  cari  una  să  aibă  în  jurul  său 
orbi,  şchiopi,  ciungi,  cu  mâna  bolnavă,  desculţi,  îmbrăcaţi  cu  o 
singură  haină,  şi  acea  flenduroasâ,  —  iar  la  cea  de  a  doua  să 


1  Omilia  2  de  s,  Pent, 

şadă  stâpânitori,  generali,  guvernatori,  slujbaşi  înalţi,  îmbrăcaţi  cu 
haine  preţioase  şi  încinşi  cu  cingători  aurite.  Apoi  pe  masa  să¬ 
racilor  să  nu  se  găsească  nici  vase  de  argint,  nici  vin  mult,  ci 
numai  atâta  cât  e  de  ajuns  de  a  înveseli  inima  omului,  iară  paha¬ 
rele  şi  celelalte  obiecte  să  fie  de  sticlă,  —  în  timp  ce  pe  masa 
bogaţilor  toate  obiectele  să  fie  de  argint  şi  de  aur,  iară  semi¬ 
cercul  (un  fel  de  canapea)  să  nu  poată  fi  purtat  de  un  singur 
servitor,  ci  abia  doi  tineri  să-l  poată  mişca...  Fie  aici  apoi  mulţi 
servitori,  îmbrăcaţi  cu  haine  nu  mai  pe  jos  de  ale  invitaţilor,  vest¬ 
minte  strălucite,  zic,  purtând  nădragi  persieneşti,  frumoşi  la  vedere, 
pentrucă  sunt  chiar  în  floarea  tinereţii,  plini  de  putere  şi  vicaţă, 
—  iară  la  ceealaltă  masă  fie  numai  doi  servitori  modest  îmbrăcaţi. 
Fie  la  o  masă  bucate  scumpe,  iară  la  ceealaltă  de  acelea  cari 
pot  stânge  foamea  şi  aduce  mulţămire.  Oare  am  spus  de  ajuns? 
Oare  amândouă  mesele  sunt  pregătite  bine?  Nu  cumva  lipseşte 
ceva?»  -  se  întreabă  oratorul,  iar  dupăce  constată  că  totul  c  în 
rânduială,  adauge:  -Dacă  poate  am  trecut  ceva  cu  vederea,  în 
decursul  vorbirei,  vom  afla». 1 

Expunerile  limpezi  le  întreţese  sf.  loan  adeseori  cu  icoane  şi 
asămănări  poetice  frumoase,  construite  cu  fantazia  bogată  şi  în- 
drăsheaţâ  a  Orientalilor,  care  toate  lucrurile  lumei  văzute  le  pre¬ 
face  cu  uşurinţă  în  tot  atâtea  simboluri  ale  celor  nevăzute.  Icoa¬ 
nele  şi  asămănările,  pe  cari  sf.  loan  le  lua  dela  lucrurile  cele  mai 
apropiate,  din  experienţele  vieţii  zilnice  a  ascultătorilor,  îmbrăcau 
învăţăturile  abstracte  în  forme  mai  concrete,  prin  urmare  mai  uşor 
înţelese  de  popor,  iar  dicţiunei  îi  dedeau  un  colorit  vioiu  şi 
atrăgător.  De  ex.  «Precum  se  ascund  animalele  sălbatice  în  cul¬ 
cuşurile  lor,  când  se  ivesc  cele  dintâiu  raze  ale  soarelui,  —  tot 
asemenea  se  risipesc  şi  patimile  întunecoase,  când  rugăciunea,  ca 
o  rază  de  soare,  străluceşte  pe  buzele  noastre  şi  ne  luminează 
întreg  sufletul»...2 

Mai  ales  aplicarea  practică  a  învăţăturilor  morale  o  netezeşte 
sf.  loan  prin  icoane  şi  asămănări,  şi-i  dă  astfel  o  formă  mai  fină, 
mai  "acceptabilă  şi  mai  convingătoare.  «Ceeace  sunt  boalele  şi 

1  Omilia  1.  la  ep.  cătră  Coloseni.  Şi  cele  12  omilii  la  această  epistolă  simt  tra¬ 
duse  de  arhim.  Thcodosie  Aliiiiasin.  -De  altcum,  cerânduni-se  din  partea  câtorva  preoţi, 
vom  da  la  sfârşitul  acestui  studiu  o  bibliografie  a  traducerilor  româneşti  din  operele 
sf.  loan  Gură  dc  aur,  şi  a  unor  izvoare  de  studiu. 

*  Omilia  8  contra  Anonoeos. 

ratiele  pentru  corp  —  zice  el  —  acea  sunt  păcatele  pentru 
suflet;  ceeace  sunt  operaţiunile  şi  leacurile,  acea  sunt  îndemnurile 
şi  mustrările...  Precum  prin  o  arsură  se  împedecă  uneori  lăţirea 
boalei,  iar  prin  o  tăietură  se  delătură  carnea  stricată,  deşi  amân¬ 
două  ne  fac  dureri,  totuş  sunt  vindecătoare,  —  tot  asemenea  sunt 
şi  răbdările  şi  încercările  grele,  foc  şi  fer,  pentru  suflet». . .  !  Iar 
întralt  loc  zice:  «Noi  am  primit  solia  cuvântului  şi  sosim  ca  soli 
din  partea  lui  Dumnezeu,  căci  aceasta  este  vrednicia  vlădiceascâ. 
Sosim  la  voi  în  solie,  cerând  ca  să  contenească  răsboiul,  şi  zicem 
tuturor:  nu  vă  făgăduim  a  vă  da  cetăţi,  nici  atâtea  şi  atâtea  mă¬ 
suri  de  grâu,  nici  robi,  nici  aur,  ci  împărăţia  ceriurilor,  vieaţa 
veşnică,  petrecerea  cea  împreună  cu  Christos,  şi  în  fine  toate 
celelalte  bunuri,  cari  nu  ne  este  cu  putinţă  a  vi-le  spune,  pe  cât 
timp  suntem  în  vieaţa  aceasta»... - 

Adeseori  cu  un  argument  prin  analogie  dovedeşte  mai  con¬ 
vingător  ceacc  vrea  să  spună,  decât  altădată  prin  îndelungate  expu¬ 
neri.  Interpretând  cuvintele  Mântuitorului:  «Pace  las  vouă,  pacea 
mea  dau  vouă»  (loan  14,  27)  zice:  «Pacea  este  carea  pregăteşte 
calea  iubirei.  Şi  vedeţi,  că  capul  bisericii  nu  zice  simplu  «Pace», 
ci  «Pace  tuturor».  Pentrucâ  ce  folos  este  dacă  cu  unul  avem 
pace,  iară  cu  celalalt  luptă  şi  răsboiu?  Nici  în  corpul  nostru  nu 
poate  fi  sănătate,  dacă  numai  unele  din  stihii  (elemente)  sunt 
liniştite,  pe  când  celelalte  se  răsboiesc;  ci  numai  atunci  este  sănă¬ 
tate  desăvârşită,  când  toate  sunt  în  bună  înţelegere  şi  rânduială, 
căci  dacă  nu  sunt  toate  liniştite  şi  în  hotarele  lor,  totul  se  restoarnă 
pe  dos.  Chiar  în  sufletul  nostru  se  petrece  tot  aşa,  căci  dacă 
nu  vor  fi  în  pace  toate  puterile  gândirei,  nu  va  fi  pace  şi  linişte. 
Atât  de  mare  bun  este  pacea,  încât  făcătorii  de  pace  fiii  Iui 
Dumnezeu  se  vor  chema.  Şi  cu  drept  cuvânt,  de  vreme  ce  şi 
Fiitil  lui  Dumnezeu  de  aceea  a  venit  pe  pământ,  ca  să  împace 
cele  de  pe  pământ  cu  cele  din  ceriuri»...3 

Pentrucâ  să  scoată  la  iveală  şi  să  lumineze  şi  mai  mult  spusele 
sale  sf.  loan  întrebuinţează  forma  antitetică ,  punând  contrastele 
unul  lângă  altul.  De  ex. :  Ce  te  înalţi  cu  trufie,  pulbere  şi  cenuşă! 
Să  ieşim  afară  la  morminte;  pătrunde  acolo  tainele  vieţii!  Ve¬ 
deţi  oasele  risipite,  corpurile  putrezite _  Unde  mai  este  frurn- 


’  Omilia  6  de  Lazaro.  —  -  Omilia  3  călră  Coloseni.  —  3  Omilia  3  căiră  Coloseni. 

$eţa  tinereţii,  farmecul  gingaş  al  feţei  şi  privirea  ochilor  dulci; 
unde  este  isteţimea  sprâncenelor  şi  fruntea  strălucitoare?  Nu 
s’au  prefăcut  toate  în  praf  şi  cenuşă?»...1 

Cu  modul  de  a  concepe,  de  a  prinde  şi  înfăţişa  obiectul  pre- 
dicei  pe  înţelesul  poporului,  trebue  să  stea  în  cea  mai  strânsă 
legătură  şi  o  limbă  populară.  Popular,  în  ce  priveşte  limba,  va 
cuvânta  acel  orator,  care  va  întrebuinţa  limba  vorbită  şi  înţeleasă 
de  popor,  încunjurând  toate  acele  cuvinte,  cari  nu  sunt  uzitate 
în  graiul  poporal.  Limba  sf.  loan  Gură  de  aur  este  limba  natu¬ 
rală  a  cuvântătorului,  care  vrea  să  fie  priceput  de  toţi  şi  care  rămâne 
priceput  şi  după  trecere  de  veacuri,  căci  a  potrivit  bine  vorba 
cu  adevărul,  care  nu-şi  pierde  valoarea.  Să  ascultăm  ce  ne  spune 
el  însuş  în  această  privinţă:  «Eu  nu  vreau  să  vorbesc  în  cuvinte 
şi  întorsături  măiestrite,  ci  aşa,  ca  fiecare  serv,  fiecare  servă,  fiecare 
femeie  bătrână  şi  fiecare  ţăran  să  mă  înţeleagă  cu  uşurinţă.  Afară 
de  aceasta,  întrucât  atârnă  dela  mine,  vreau  să  fiu  scurt  în  vor¬ 
bire,  şi-mi  dau  silinţa  să  cuprind  învăţăturile  în  puţine  cuvinte,  ca 
astfel  în  două  chipuri  să  pot  influinţa  asupra  ascultătorilor  ne- 
deprinşi  cu  lucrări  spirituale:  odată,  ca  să-mi  poată  înţelege  uşor 
spusele  mele,  şi  apoi,  ca  să  le  ţină  în  minte  vreme  îndelungată, 
pentru  folosul  lor.»  Terminii,  cari  exprimă  concepte  abstracte, 
îi  încunjură  şi-I  înlocueşte  cu  alţii  concreţi,  iar  la  locurile  biblice 
mai  grele  de  explicat  se  opreşte  pe  larg  în  tălmăcire,  din  care 
cauză  unii  i-au  făcut  imputarea  că  prea  lungeşte  vorba.  Când 
are  să  urmeze  vre-o  explicare  mai  anevoioasă,  le  atrage  ascultă¬ 
torilor  atenţiunea,  zicându-le:  «Fi  cu  luare  aminte !>  (Eidts)  sau: 
«Ceeace  urmează  acum,  e  lucru  îndoielnic,  greu  etc.»  sau:  «M’aţi 
înţeles?  Insemnaţi-vă,  căci  vreau  să  vorbesc  lămurit»  etc. 

De  încheiere  voiesc  să  mai  amintesc  un  lucru,  pentru  a  pre¬ 
veni  o  părere  greşită. 

Deşi  oratoria  sf.  loan  Gură  de  aur  este  populară,  atât  prin 
modul  de  concepere  al  învăţăturilor  pe  înţelesul  tuturor,  cât  şi 
prin  limbă,  totuş  ea  nu  încetează  a  fi  în  acelaş  timp  şi  măreaţă , 
nobilă  şi  înălţătoare  de  inimi.  Popularitatea  nu  exchide  demnitatea 
unei  cuvântări.  In  împreunarea  fericită  a  acestor  două  calităţi  se 

arată  măiestria  oratorică  a  sf.  Ioan,  de  aceea  ascultătorii  săi  nu 
numai  l-au  înţeles,  ci  l-au  şi  admirat.  In  cuvântările  sale  nu  aflăm 
lucruri  de  rând,  inferioare,  expresiuni  banale  şi  necuviincioase. 
Pentru  a  arăta  cu  câtă  iscusinţă  a  ştiut  împăca  sf.  Ioan  în  cuvân¬ 
tările  sale  frumseţa,  nobleţă  şi  demnitatea  —  cu  popularitatea,  vom 
aduce  un  singur  exemplu:  «Când  se  ivesc  razele  soarelui,  se  risi¬ 
pesc  umbrele  întunerecului,  se  ascund  fiarele  sălbatice,  se  îndosesc 
tâlharii,  ucigaşii  îşi  caută  ascunzişurile  lor,  piraţii  se  opresc  dela 
faptele  lor...  toţi  se  feresc  de  lumina  cea  strălucitoare...  căci  ra¬ 
zele  soarelui,  pogorându-se  din  înălţimile  ceriului  peste  munţi  şi 
văi,  peste  ape  şi  uscat,  peste  oraşe  şi  sate,  luminează  totul.  Aşa 
s’a  întâmplat  şi  cu  învăţătura  lui  Christos,  pe  care  a  propovăduit-o 
Pavel.  Puterea  rătăcirilor  fu  alungată,  şi  răsări  soarele  adevă¬ 
rului  ..  care  se  ridica  spre  înălţimile  cereşti  ca  o  flacără  lumi¬ 
noasă,  care  creştea  mereu  chiar  printre  pedeci  şi  se  aprindea  tot 
mai  mult  chiar  prin  ostenelele  contrarilor  săi.»  1 

Dr.  Nicolae  Bălan. 


AL  XV-lea  CENTENAR  DELA  MOARTEA  SF.  IOAN 
GURĂ  DE  AUR  ÎN  ROMA. 

Mari  serbări  au  fost  la  12  Februarie  a.  c.  în  capitala  lumii 
catolice,  cu  ocaziunea  împlinirii  a  1500  de  ani  dela  moartea 
Demostenelui  creştin.  Se  şi  pregătiseră  de  mult.  Se  instituise  un 
comitet  anume,  în  fruntea  căruia  stătea  cardinalul  Vincenţiu 
Vannutelli. 

Mai  întâi  au  fost  fixate  la  13  Noemvrie  1907,  adecă  la  data 
când  îl  prăznueşte  şi  Biserica  ortodoxă.  Turburările  din  Italia 
însă  au  motivat  amânarea  pentru  27  Ianuarie  1908,  dată  când  şi 
noi  sărbătorim  «aducerea  moaştelor  sf.  Ioan  P 

Multă  bucurie  a  fost  pentru  cercurile  oficiale  romane  aceste 
serbări.  In  afară  de  onorarea  sfântului,  ele  mai  erau  motive  de  a 
aminti  Orientului  că  Roma  se  gândeşte  la  dânsul.  Nici  n’au  lipsit 
manifestările  de  această  natură.  S’a  fraternizat  cu  Orientalii,  li 


1  Omilia  4  despre  sf.  Pavel. 

3  Strămutarea  lor  la  12  Februarie  a  fost  motivată  de  împedecarea  clerului  orienta! 
a  veni  mai  uainte. 

s’au  spus  vorbe  dulci,  li  s’au  dat  îndemnuri  de  a  împărtăşi  şi 
altora  bunele  dispoziţiuni  ale  Romei. 

Dar  cine  erau  aceşti  Orientali?  Se  înţelege  că  nu  ortodocşi, 
ci  uniţi.  Au  fost  patriarhul  melchit  al  Antiohiei  (cu  rezidenţa  în 
Damasc),  Ciril  VIII  împreună  cu  episcopi  sufragani  ai  săi  şi  cler 
inferior.  Ei  au  oficiat  serviciul  solemn  în  ziua  serbării. 

Tocmai  asta  a  umplut  de  bucurie  pe  catolici.  Căci  ca  orientalii 
să  vie  şi  să  oficieze  în  ritul  lor  (liturghia  Sf.  Ioan)  într’o  capelă 
papală,  în  prezenţa  Papii  şi  a  tuturor  demnitarilor  din  Vatican, 
ce  mai  vreţi  probă  de  înfrăţire  şi  egalitate  a  orientalilor  cu  occi¬ 
dentalii!  Roma  pe  toţi  îi  recunoaşte  deopotrivă  ca  fii  ai  săi. 

întâia  oară  se  petrece  un  fapt  care  vorbeşte  atât  de  frumos 
ambelor  ramuri  ale  creştinătăţii  «Centenarele»  de  mai  nainte  ale 
strămutării  moaştelor  Sf.  Ioan  Gură  de  Aur  au  fost  săvârşite 
totdeauna  de  Papa.  Dacă  acuma  Patriarhul  de  Antiohia,  zice: 
«Le  Temps»,  e  cel  ce  săvârşeşte,  e  însemnat  nu  numai  pentru 
faptul  că  Ciril  VII 1  oficie,  ci  pentru  că  întâia  oară  în  istorie  un 
reprezentant  al  unei  Biserici  orientale,  a  oficiat  liturghia  sub 
bolta  Sf.  Petru.  E  important  de  asemenea  pentru  că  a  arătat  o 
mai  strânsă  legătură  între  toate  ramurile  Bisericilor  catolice. 
Creştinii  din  Antiohia,  Alleppo,  Damasc  şi  întregul  Răsărit  sunt 
cunoscuţi  ca  «Malchiţi»,  şi  măcar  că  se  ţin  de  Biserica  romano- 
catolică,  păstrează  totuş  multe  particularităţi  vechi  care  arată 
vechea  lor  origină.2 

Atenţiunea  pentru  Orient  poate  să  ne  bucure.  Mi  se  pare 
însă  foarte  exagerată  importanţa  participării  orientalilor,  căci  în 
definitiv  nu  e  vorba  de  vre-o  fraternizare  cu  ortodocşii,  ci  cu 
uniţii,  lucru  care  n’are  în  sine  nimic  extraordinar.  Unii  se  vede 
că  au  luat-o  în  sensul,  că  tot  Orientul  s’ar  fi  alăturat  la  Roma 
cu  această  ocaziune,  şi  de  aici  însemnătatea  faptului.  Citatul 
The  New-Jork  Herald  vedem  că  aşa  spune:  toţii  creştinii  răsă¬ 
ritului  sunt  cunoscuţi  ca  «Maichiţi»  şi  se  ţin  de  Biserica  Romei. 

Aceiaş  importanţă  o  atribue  faptului  şi  revista  Die  Woche 
(22  Februarie  1908).  Ea  dă  o  ilustraţiune  a  ceremoniei  şi  o  numeşte 
«o  zi  vrednică  de  amintire  în  analele  istoriei  bisericeşti».  Se  vede 


1  Al  VllI-lea,  zice  revista  Eco  dd  Pontijicaio,  Roma,  23  Februarie  1908. 
-  The  New-  York  Herald,  Paris  13  Februarie  1908. 

clerul  oriental  la  altar,  în  vestminte  întocmai  ca  ale  noastre 
ortodocşilor.  '• 

Pare  însă  mai  mult  sgomot  pentru  a  atrage  luarea  aminte 
a  orientalilor.  Căci  Patriarhul  Ciril  VIII.  al  cărui  chip,  tocmai  ca 
al  unui  episcop  ortodox,  ni-1  dă  revista  romană  Eco  del  Ponti- 
ficato  (23  Februarie  a.  c.),  nu  înseamnă  mult  în  numărul  orien¬ 
talilor.  El  e  capul  unei  Biserici  cu  140,000  de  credincioşi  şi  zece 
scaune  episcopale.  Bine  înţeles  eparhii  mici  ca  cele  italiene,  căci 
cu  140,000  de  oameni  întregul  patriarhat  e  mai  mic  decât  o 
eparhie  de-a  noastră. 

Şi  cine  ştie  cât  îi  va  sta  încă  în  putere  Romei  să  ţie  mâna 
pe  dânşii!  Căci  uşor  i-a  fost  să  momească  pe. unii  şi  alţii  câtă 
vreme  propaganda  ortodoxă  era  nulă  sau  slabă.  Dar  dela  1902 
Biserica  soră  a  Rusiei  a  început  în  Siria  şi  Palestina  o  puternică 
propagandă,  care  a  reuşit  să  smulgă  din  cei  momiţi  de  catolici.1 
înşişi  catolicii  se  plâng  de  pagubele  suferite  din  partea  Ruşilor.2 

Şi  acum,  după  ce  atn  lămurit  poziţiunea  orientalilor  dela 
serbările  din  Roma,  să  întrăm  în  amănuntele  ceremoniei.  Le  dau 
după  o  corespondenţă  din  Roma  trimeasă  ziarului  catolic  Kdl- 
nische  Volkszeitung  (14  Februarie  1908): 

Oficiul  pontifical  grec  care  a  fost  săvârşit  astăzi  în  aula  beatificatiunii 
de  Patriarhul  Ciril  VIII  al  Antiohiei  în  prezenţa  Papii  Piu  X,  a  membrilor 
Sf.  Colegiu,  a  Patriarhului  Siriei  şi  a  unui  mare  număr  de  episcopi  ori¬ 
entali,  e  un  eveniment  istoric.  Căci  până  acuma  nu  s’a  mai  pomenit  o 
asemenea  manifestare  solemnă  de  unire  şi  frăţie  a  ambelor  mari  rituri. 
Nici  în  timpul  tratărilor  pentru  unire  la  ambele  sinoade  din  Lyon  (1274) 
şi  Florenţa  (1438)  n’a  azistat  Papa  la  liturghia  greacă,  deşi  Grecii  au  fost 
de  faţă  la  oficiul  pontifical  latin  al  Papii.  Chiar  şi  ceremonialul  întrebu¬ 
inţat  acum  pentru  capela  papală  are  rubrici  speciale  pentru  cazul  când 
episcopi  şi  patriarhi  de  alte  rituri  ar  fi  de  faţă  la  oficiile  papale,  nu  însă 
ca  în  capela  papală  să  se  oficieze  liturghia  în  alt  rit  decât  în  cel  al  Bi¬ 
sericii  române.  Asta  se  întâmplă  pentru  întâiaoară  la  ceremonia  de  azi. 
Pentru  aceasta  din  porunca  papală  se  orânduî  pentru  sărbătoarea  de  azi 
un  ceremonial  deosebit.  Foarte  mare  fii  cererea  de  carte  de  intrare  în 
sala  care  nu  putea  cuprinde  mai  mult  de  vre-o  miie  de  persoane.  Tribune 
speciale  fură  construite  pentru  corpul  diplomatic,  aristocraţia  romană,  ca¬ 
valerii  de  Malta  şi  membrii  caselor  domnitoare. 

Aula  beatificaţiunii  era  aranjată  pentru  capela  papală  în  acelaş  chip 
ca  şi  Sixtina.  In  partea  din  stânga  a  altarului  se  ridică  tronul  papal  îm- 


1  Vezi  revista  Der  alte  Glaube,  Leipzig  4  Octomvrie  1907,  coloana  12. 
-  Revista  la  Civillă  Caltolica,  Roma  3  August  1907,  pag.  362. 

brocat  roşu,  iar  lângă  dânsul  spre  stânga  se  alătură  scaune  pentru  patriarhii 
şi  episcopii  azistenţi;  spre  dreapta,  dindărătu!  «sfântului  patrulater»  erau 
locuri  pentru  protonotarii  şi  episcopii  care  nu  azistau  pe  lângă  papa.  Partea 
din  dreapta  a  altarului  rămase  rezervată  pentru  clerul  grec  iiturghisitor. 
în  locul  iconostasului  obişnuit  în  Biserica  greacă  între  altar  şi  naos,  fură 
aşezate  pe  treptele  cele  mai  de  jos  ale  altarului,  pe  postamente  deosebite, 
două  icoane,  reprezentând  pe  Mântuitorul  şi  Maica  Domnului.  Cu  chipul 
acesta  se  înjghebară  cele  trei  intrări  în  altar,  necesare  ritului  grec.  Două 
altare  mai  mici,  construite  la  dreapta  şi  Ia  stânga  altarului  principal,  serveau 
la  pregătirea  sfintei  jertfe  (Protesis),  cum  şi  pentru  aducerea  obiectelor 
liturgice,  necesare  ceremoniei.  Pe  unul  din  altare  se  aşezase  spre  vene¬ 
rare  icoana  sf.  loan  Gură  de  aur.  Un  minunat  covor  de  părete,  repre¬ 
zentând  pogorârea  Duhului  sfânt,  împodobea  fundul  altarului  principal. 

La  nouă  ceasuri  clerul  grec  se  adună  în  sălile  Pinturicchis  în  catul 
(rândul,  etajul)  întâi,  unde  clericii  inferiori  se  îmbrăcară  în  odăjdii  şi  înso¬ 
ţiră  apoi  pe  patriarhi,  episcopi  şi  liturghisitori  în  Sixtina.  în  această  ca¬ 
pelă  îşi  puseră  şi  aceştia  din  urmă  scumpele  vestminte,  împodobite  bogat, 
după  ritul  oriental  şi  brodate  cu  aur.  După  pregătirea  pentru  liturghie 
se  duseră  Grecii  în  procesiune  spre  aula  beatificaţiunii.  Patriarhul  Ciril 
VIU  luă  loc  aci,  în  mijlocul  episcopiior  săi  în  faţa  tronului  papal. 

în  acest  timp  Piu  X,  încunjurat  de  25  de  cardinali  şi  un  mare  număr 
de  episcopi,  prelaţi  şi  demnitari  papali,  îşi  făcu  şi  el  intrarea,  trecând  prin 
sala  ducală  şi  regală,  unde  garda  de  onoare  făcu  front.  Dindărătul  ace¬ 
stora  se  adunaseră  mulţi  privitori.  La  intrarea  în  aula  beatificaţiunii  Papa 
se  suî  pe  tron,  iar  corul  grec  îi  cântă  mulţi  ani.  Acest  cor  eră  întărit 
printr’un  număr  de  cântăreţi  din  institutul  germanic.  După-ce  binecuvântă 
pe  liturghisitori  prim!  Papa  actul  de  supunere  al  cardinalilor,  şi  slujba 
arhierească  greacă  începu. 

Trei  ceasuri  dură  liturgia.  După  încheiere,  Papa  purtat  pe  scaunul 
mobil,  se  retrase  în  mijlocul  cântărilor  corului  grec,  condus  de  benedictinul 
Gaisser  iar  din  Sala  Regia  se  duse  pe  jos  în  apartamentele  sale.  Adâncă 
impresiune  făcu  sărbătoarea,  la  care  asistară  întregul  corp  diplomatic, 
cavalerii  maltezi  prezenţi  împreună  cu  marele  lor  maestru,  aristocraţia  ro¬ 
mană,  ambele  surori  ale  Papii  şi  numeroase  persoane  de  distincţiune. 

A  doua  zi  (13  Febr.)  primi  Papa  în  audienţă  privată  comitetul  de 
organizare  al  sărbărilor  în  onoarea  sf.  loan,  împreună  cu  patriarhii  şi  epis¬ 
copii  orientali,  cătră  care  Piu  X  adresă  o  cuvântare.  El  spuse  că  se  bu¬ 
cură  de  dovada  ataşamentului  lor  cătră  scaunul  apostolic  şi  de  mărturisirea 
unităţii  de  credinţă  care  se  exprimă  prin  venirea  lor.  Via  sa  dorinţă  ar 
fi  să  poată  îmbrăţişa  şi  pe  fraţii  despărţiţi  de  centrul  unităţii  catolice.  Doar 
în  răsărit  a  fost  leagănul  creştinismului ;  dela  dânsul  au  venit  în  apus 
binefacerile  creştinismului.  Pentru  aceasta  papii  romani  au  preţuit  tot¬ 
deauna  Biserica  orientală  şi  i-au  păstrat  iubirea  lor  chiar  şi  după  schizmă, 
după  cum  istoria  arată  (!?).  Deşi  orientul  a  refuzat  conţinu  o  reunire  cu 

Latinii,  Papatul  n’a  uitat  niciodată  pe  fraţii  despărţiţi  (cine  s’ar  îndoi  de 
asta?)  El  aminti  de  silinţele  Papilor  Piu  IX  şi  Leon  X1H  care  ar  fi  resta¬ 
bilit  patriarhatul  oriental.  Orientul  n’are  alţi  duşmani  decât  despărţirea, 
rătăcirile  şi  procedarea  sa  pătimaşă,  care  mai  întâi  l-au  adus  în  atârnare 
de  împăraţi,  iar  mai  târziu  de  necredincioşi.  Măreţia  şi  demnitatea  orien¬ 
tului  se  bazează  numai  pe  legătura  cu  Roma  şi  salutara  ei  influenţă.  El 
îndeamnă  pe  orientalii  prezenţi  ca,  după  ce  s’or  întoarce  în  patrie,  să  lu¬ 
mineze  pe  ai  lor  despre  ce  a  făcut  şi  face  Roma  pentru  orient,  pentruca 
toţi  să  se  întoarcă  la  unitatea  Bisericii.  Orientul  va  rămânea  totdeauna 
ţara  Zorilor,  dar  deoarece  Domnul  a  ales  Roma  ca  scaun  al  Legămân¬ 
tului  celui  nou,  de  acolo  a  trebuit  se  pornească  razele  adevărului  şi 
graţiei.  După  aceasta  aminteşte  Papa  de  marii  sfinţi  ai  orientului  şi-şi  în¬ 
cheie  cuvântarea  cu  cuvinte  de  mulţămire  şi  binecuvântare.  Orientalii 
prezenţi  i-au  răspuns  cu  aplauze.  în  numele  lor  mulţămî  Patriarhul  Ciril». 

Cuvântarea  aceasta  1  ultratendenţioasă  a  Papii,  e  un  document 
de  chipul  nesincer  în  care  catolicii  ştiu  să- şi  prezinte  atitudinea 
faţă  de  noi;  să  netezească  colţurile  şi  să  înfăţişeze  solicitudinea 
occidentului  cătră  orient  într’o  lumină  strălucitoare,  dar  falsă. 

Frumoase  vorbe,  se  va  putea  zice,  dar  corespunde  conţinutul  ? 
E  adevărat  că  papii  au  preţuit  totdeauna  orientul,  i-au  arătat  iu¬ 
bire,  după  cum  istoria  probează »?  Adevărat  e  că  papii  au  res¬ 
pectat  ale  noastre,  ne-au  lăsat  autonomia,  după  cum  se  vede,  nu 
din  acest  extras,  ci  din  discursul  întreg  a  lui  Piu  X?  Sunt  în¬ 
dreptăţiţi  orientalii  ca,  întorşi  în  patria  lor,  să  lumineze  publicul 
cu  privire  la  binefacerile  curse  din  Roma  asupra  orientului? 

I.  Să  întrebăm  istoria,  la  care  face  apel  Papa  Piu.  Prin  gura 
profesorului  de  istorie  bisericească  dela  facultatea  de  teologie 
din  Cernăuţi,  păr.  Eusebiu  Popovici,  ea  mărturiseşte  despre  multe 
suferinţe  ale  Bisericii  ortodoxe  din  partea  celei  catolice.  Ori  pe 
unde  veneau  cruciaţii,  Biserica  latină  nu  ne  tolera  pe  noi,  cum 
se  zice,  ci  ne  alunga  ierarhia,  < dădeau  pradă  flăcărilor  unele  oraşe 
creştine»,  etc.  Şi  ironia  lucrului:  Papa  pomenea  binefacerile 
Romei  tocmai  unui  patriarh  întitulat  «de  Antiohia»,  când  tocmai 
Antiohia  are  scris  în  analele  sale,  că  ierarhia  ei  a  fost  alungată  de 
Biserica  latină.  «Când  cruciaţii  câştigară  dominaţiunea  preste  Ie¬ 
rusalim  şi  Antiohia,  se  înfiinţa  îndată  în  aceste  oraşe  câte  o  pa¬ 
triarhie  latină,  iar  patriarhul  grec  fu  înlăturat;  deasemenea  fură 
aşezaţi  arhiepiscopi  şi  episcopi  latini,  iar  cei  greci  destituiţi.  Tot 
aşa  se  întâmpla  şi  cu  preoţii,  unde  era  chip.  Iar  unde  nu  era 


1  S’a  publicat  în  traducere  rom.  în  „Unirea"  Nr.  8. 

chip,  preoţii  erau  subordinaţi  cel  puţin  episcopilor  latini  şi  cei 
ce  nu  voiau  a  se  supune  mai  marilor  lor  de  rit  latin  erau  aspru 
pedepsiţi".  Deci,  fiind  vorba  de  binefacerile  Romei,  şi  îndemnul 
de  a  le  vesti  orientalilor,  ar  putea  Ciriî  VIII  să  facă  cunoscute 
acestea  şi  să  mai  adauge:  «In  1225  pe  insula  Cipru  fură  arşi 
13  călugări  greci,  fiindcă  refuzau  a  recunoaşte  pe  arhiepiscopul 
latin  şi  a  se  supune  lui».1 

Şi  dacă  cu  adevărat  Roma  ne  iubeşte  şi  ne  respectă,  de 
ce  hirotoneşte  episcopi  pentru  locurile  care-şi  au  deja  episcopi 
ortodocşi?  Au  oare  hirotonia  noastră  nu  e  valabilă  şi  în  Biserica 
catolică?  Vorbim  de  scaunele  in  partibus.  Păr.  E.  Popovici  vor¬ 
beşte  de  3  patriarhi  in  partibus.2  Ce  rost  au  aceştia,  când  scaunele 
patriarhale  ortodoxe  îşi  au  patriarhii  lor!  Dovadă,  de  sigur,  a 
iubirii  şi  consideraţiunii  care  ne-o  arată  Roma. 

Ca  cei  mari  au  lucrat  şi  mititeii.  Din  mintea  noastră  n’a 
perit  faptul  că  un  cleric  catolic  inferior  a  avut  îndrăzneala  să 
propue  unui  mitropolit  din  regatul  României  de  a  trece  la  cato¬ 
licism.  Nu  ştii  ce  sa  admiri  mai  mult:  orbirea,  ori  sanda  simplidtas 
a  unui  om  care  ia  lucrurile  în  mod  atât  de  naiv! 

Dar  să  trecem  mai  departe. 

II.  Ce  ne  mai  spune  Papa?  Că  cu  toată  îndărătnicia  noastră, 
papatul  nu  ne-a  uitat.  Oh!  o  ştim  şi  prea  ştim!  Dar  nu  e  suficient 
a  spune  numai  că  nu  ne-a  uitat,  ci  încă:  cu  ce  scop  nu  ne-a 
uitat.  Şi  când  tot  trecutul  ne  spune  că  e  vorba  de  cucerire,  noi 
devenim  melancolici  şi  nu  mai  avem  puterea  de  a  mai  sta  de  vorbă. 

III.  Noi  n’  am  avea  alţi  duşmani  decât  despărţirea,  rătăcirile 
şi  patima  care  ne-au  aruncat  în  puterea  împăraţilor  şi  apoi  într’a 
necredincioşilor. 

Nu  putem  nega  partea  de  adevăr  a  acestei  afirmaţiuni.  Dar 
nu  ne  priveşte  numai  pe  noi.  Cine  s’ar  fi  putut  susţinea  în 
orientul  frământat  de  barbari!  Roma?  Dar  şi  în  părţile  ei  au  dis¬ 
părut  cu  totul  unele  părţi  creştine.  Cine  mai  pomeneşte  azi  de 
locurile  glorioase  ale  unui  Ciprian,  Augustin,  etc. 

1.  Dacă  am  căzut  în  mânile  necredincioşilor,  nu  suntem  de 
vină,  ne-am  susţinut  cât  am  putut,  cel  din  urmă  împărat  bizantin 

1  Istoria  Bisericească  trad.  de  P.  P.  S.  S.  Episcopi  Atanasie  si  Gherasim,  Bucureşti 
1901,  voi.  II,  pag.  21. 

1  Op.  cit.  pag.  22.  —  Astăzi  există  456  de  scaune  titulare  In  Bis.  catolică,  din  care 
ocupate  sunt  409.  A  se  vedea  VAnniuiire  Pontifical  Catholique  pe  1908. 

a  murit  luptând.  Să  fi  fost  Roma  în  mijlocul  nostru,  cădea  şi  ea. 
Dar  a  salvat-o  poziţiunea  geografică  şi  resistenţa  orientalilor, 
care  a  împedecat  pe  Turci  de  a  pătrunde  în  apus.  Eminescu 
nostru  gândeşte  bine  când  pune  în  planul  unui  sultan  turc  in- 
tenţiunea  de  a-şi  hrăni  calul  în  pristolul  dela  Roma.  Dar  tocmai 
aceşti  < rătăciţi  şi  pătimaşi  orientali»  prin  pepturile  lor  au  folosit 
indirect  şi  Romei,  care  a  rămas  la  adăpost.  N’a  primit  Ştefan  cel 
mare  mulţămire  din  partea  apusenilor  pentru  biruinţa  dela  Racova! 1 

Unii  istorici  se  miră  încă  de  puterea  de  împotrivire  a  Bi¬ 
zanţului:  «Sunt  împărăţii  pentru  a  căror  împărţire  vecinii  lor  şi 
alţi  pofticioşi  de  mult  socotesc  că  a  venit  timpul.  Cu  toate  acestea 
ele  rămân  încă  în  picioare  secule  întregi  şi  produc  chiar  uimire 
prin  tenacitatea  şi  energia  vitală  pe  care  o  dezvoltă  din  timp  în 
timp.  Din  acestea  face  parte  Bizanţul  medieval,  Croaţi,  Sârbi, 
Bulgari,  Pecenegi,  Arabi  pândeau  şi  strâmtorau  continuu  această 
împărăţie  şi  afară  de  aceştia  se  mai  iviră  în  cursul  sec.  XI,  la 
amândouă  lăturile  imperiului  bizantin,  vrăjmaşi  noi,  periculoşi : 
«-Selgiucii  turanici  în  răsărit,  şi  Normanii  în  apus».2 

Nu  numai  atât:  Dacă  noi  nu  ne-am  putut  susţinea,  apusenii 
şi-au  nimicit  uneori  singuri  poziţiunile  lor  în  faţa  necredincioşilor. 
E  vorba  de  cruciate:  «Dacă  unicul  neam  al  nobililor  franci  au 
tot  dat  probă  de  energie,  înţelepciune  şi  consecvenţă,  totuş,  prin 
opoziţiune  sistematică,  a  căutat  continuu  să  nimicească  iarăşi 
poziţiunea  luată  de  Friederic  al  doilea  în  ţara  sfântă  —  şi  cu  asta 
de  sigur  şi  succesele  împăratului  contra  Sărăci nilor.  •» 3 

Deci  degeaba  ne  blamează  Papa  de  dependenţă  faţă  de  ne¬ 
credincioşi,  căci  altfel  nu  s’a  putut:  împrejurările  au  fost  mai 
puternice  decât  noi.  Ele  sunt  de  vină  dacă  «întreaga  Biserică 
din  Asia  a  fost  scoborîtă  la  o  existenţă  mizerabilă  şi  trei 
patriarhate,  Alexandria,  Antiohia  şi  Ierusalim,  au  trebuit  să  se  supue 

gusturilor  lor».4  .  7 .  T  7.  e 

Arhim.  lumi  ocnbati. 

(Va  urma). 


'  Xenopol:  hi.  Românilor  ediţiunea  Şaraga,  Iaşi  1896,  voi.  IV.  pag.  66.  —  Să  se 
observe  aci  purtarea  vitregă  a  Papii  şi  Veneţiei  faţă  cu  solii  lui  Ştefan.  Cu  dreptul 
exclamă  dl  Xenopol :  „Faţă  cu  o  politică  atât  de  lieguţâtoreascâ  a  pretinsei  regine  a 
mărilor,  să  ne  mirăm  dacă  loviturile  turceşti  o  aduseră  curând  la  ruină"!  De  ce  am 
învinui  însă  pe  orientali  că  au  căzut? 

-  Ed.  Heyck:  Die  Krenzziige  und  das  heilige  Land,  Leipzig  1900  pag.  12. 

2  Ed.  Heyck:  Op.  cit.  pag.  149. 

4  Kurtz:  Kmhmgeschuiite,  ediţinnea  IX,  Leipzig  1885,  voi.  1.  partea  1.  pag.  313. 

c  PREDICĂ 

la  Dumineca  a  IH-a  din  Paresimi 

(ţinută  la  conferinţa  preoţească  din  trct.  Făgăraşului  la  20  Martie  1907)  de  Vasile Debil,  preot. 

„ Celce  vrea  să  vie  după  mine,  să  selapede 
de  sine  şi  să-şi  ia  crucea  sa  şi  să  vie  după 
mine“.  Marcti  c.  8.  v.  34. 

Iubiţi  creştini! 

Vieaţa  omului  —  după  cum  zice  sî.  Scriptură  —  este  o  luptă,  în  care 
omul  vecinie  trebue  să  fie  gata  de  a  înfrânge  pe  duşmanul  mântuirei  su¬ 
fleteşti,  care  cearcă  cu  dinadinsul  să-l  desbrace  de  fericirea  vecinică. 

Năcazurile  şi  neajunsurile  în  lumea  aceasta  sunt  mari,  şi  mai  mare 
este  nemultămirea  oamenilor,  cari  uitându-şi  de  Ziditorul  lor  şi  de  bine¬ 
facerile  Lui,  tot  Lui  îi  impută  toate  supărările. 

Bogatul  este  nemulţămit  cu  cât  are,  săracul  e  nemulţumit  că  n’are 
nimic;  sluga  e  nemulţămit  cu  stăpânul,  stăpânul  nu  e  mulţămit  cu  sluga 
şi  câte  şi  mai  câte  neajunsuri  sunt  în  lumea  aceasta  plină  de  păcate! 

Dar  unde  rămâne  pizma,  acel  verme,  care  necontenit  roade  la  rădă¬ 
cina  fericirii  noastre  ?  Unde  rămâne  trufia  şi  răutatea  inimei,  care  ne  face 
să  vedem  cu  ochi  răi  tot  ce  are  mai  bun,  mai  frumos  şi  mai  folositor 
vecinul  nostru,  deaproapele  nostru.  Omul  care  este  condus  de  aceasta 
pizmă  şi  răutate  a  inimei,  voeşte  să  ocupe  poziţii  mai  înalte  decât  prie¬ 
tinul  său,  să  fie  mai  bogat  ca  vecinul  său,  iar  binele  şi  fericirea  deaproa- 
pelui  îi  sfâşie  inima. 

Acestea  sunt  tot  atâtea  neajunsuri  ale  vieţii  noastre,  cari  ne  pot  convinge, 
că  lumea  trecătoare  zace  cufundată  într’un  grozav  noroiu  de  păcate  şi  fărădelegi. 

Acestea  sunt  grijile  lumei,  acestea  sunt  duşmanii  mântuirii  sufletului 
nostru  şi  perdută  ar  fi  fericirea  vecinică  nerămânându-ne  nici  un  mijloc 
de  scăpare,  dacă  domnul  nostru  Isus  Christos  nu  ne -ar  fi  pus  în  vedere 
învăţătura  şi  îndemnul  său,  prin  cuvintele:  iCelce  vrea  să  vie  după  mine 
să  se  lapede  de  sine,  să-şi  ia  crucea  sa  şi  să  vie  după  mine». 

Cu  aceste  sfinte  mijloace  de  mântuire  mă  voiu  ocupa  în  predica  mea 
de  azi  şi  (întrucât  împrejurările  şi  locul  mă  ajută)  voiu  cerca  a  arăta  tre¬ 
buinţa,  ce  o  avem  noi  de  aceste  sfinte  şi  d-zeeşti  sfaturi.  Vă  rog  să  mă 
ascultaţi  cu  luare  aminte! 

* 

Coroana  tuturor  făptuirilor  din  lume  este  omul,  în  al  căruia  trup 
făcut  din  lut,  D-zeu  a  suflat  duh  de  vieaţă,  adecă  aceea  scânteie  d-zeiascâ, 
care  este  sufletul.  Dela  început  a  arătat  D-zeu,  că  dacă  corpul  nostru 
este  făcut  din  lut,  sufletul  nostru  este  ceva  nemateria!  şi  nemuritor,  ceva 
ce  nu  se  poate  simţi  cu  simţurile  trupului  nostru,  este  ceva  ce  prin  su¬ 
flare  d-zeiască  s’a  făcut.  A  voit  D-zeu  sa  facă  pe  om  şi  i-a  arătat  chiar 
prin  modul  cum  l-a  făcut,  că  este  dator  să  poarte  grije  de  trupul  şi  de 
sufletul  său,  dar  mai  multă  grije  trebue  să  poarte  de  suflet,  căci  el  este 
partea  cea  mai  însemnată  a  fiinţei  sale. 

Dacă  ne  vom  gândi  însă,  sau  dacă  ne  vom  ispiti  conştiinţa  noastră, 
mare  va  fi  desamăgîrea  noastră,  Iubiţi  ascultători,  văzând  câtă  nedreptate 
facem  sufletului  nostru,  îngreunându-1  cu  câte  şi  mai  câte  păcate  şi  fără¬ 
delegi.  Ne  vom  convinge,  că  aceea  parte  din  noi,  care  este  cea  mai  aleasă 
şi  faţă  de  care  avem  mai  mari  datorinţe,  am  dat-o  uitării  şi  negrijii,  căci 
gândul  ne  este  îndreptat  numai  spre  aceea,  cum  să  ne  mulţămim  poftele  rele 
ale  corpului  nostru.  Hainele  frumoase,  împodobirea  membrelor  părtaşe 
la  săvârşirea  păcatuiui  cu  câte  şi  mai  câte  podoabe,  mâncările  fără  cumpăt 
beuturile  scumpe  şi  altele  asemenea  acestora,  sau  încă  şi  mai  rele,  sunt 
grijile  noastre  cele  de  toate  zilele.  Şi  toate  acestea  numai  pentru  trup 
pentru  suflet  nimica,  decât  îngreunare  cu  păcate  şi  osândă. 

Căci  de  trebuinţele  sufletului  cine  se  îngrijeşte?  Cu  gândul  curăţiei 
lui  cine  se  ocupă?  Cine  se  trudeşte  ca  intriga  şi  ura,  pizma  şi  răutatea 
şi  cele  multe  păcate  care  îngroapă  sufletul,  să  fie  înlocuite  cu  tot  atâtea 
virtuţi?  Ne  culcăm  seara  şi  ne  sculăm  noi  dimineaţa,  cu  gândul,  că  pre¬ 
cum  îngrijim  de  corp,  tot  aşa  datorinţă  avem  să  dăm  şi  sufletului  celece-i 
sunt  de  trebuinţă,  spovedindu-ne  păcatele  la  preoţii  noştri,  cari  cu  puterea 
dată  lor  pot  să  ne  cureţe  sufletul?  Dăm  noi  sufletului  nostru  peste  tot 
cele  de  lipsă? 

Nu!  căci  foarte  puţin  ne  gândim  la  aceea,  că  precum  corpul  nostru 
aşa  şi  sufletul  e  frumos  numai  atunci  când  e  curat.  Deşi  suntem  plini  de 
păcate,  sub  greutatea  cărora  tânjeşte  sufletul  nostru,  totuş  nu  ascultăm 
glasul  conştiinţii  noastre,  ca  să  ne  'ndreptăm,  să  ne  căim  şi  cu  inimă 
smerită  să  ne  apropiem  de  sfânta  taină  a  mărturisirei,  prin  care  ne-am 
curăţî  sufletul  de  greutatea  păcatelor. 

Ne  ruşinăm  de  păcatele  noastre  numai  la  mărturisire,  nu  şi  la  facerea 
lor,  dar  la  înfricoşata  zi  a  judecăţii  nu  ne  gândim.  Ne  gândim  numai  la 
felul  cum  mai  uşor  putem  să  mai  facem  vre-o  plăcere  corpului  nostru, 
vre-un  păcat  şi  ne  amăgim  a  crede,  că  darurile  noastre  vor  îmblânzi  jude¬ 
cata,  sau  minciunile  noastre  vor  amuţi  dreptatea.  O,  amar  ne  înşelăm  1 

Cum  vom  îndrăsnî  a  da  faţă  cu  judecătorul?  Cum,  nu  ne  temem  de 
acea  zi  de  judecată?  O  ce  judecată  înfricoşată  —  suflete  păcătoase!  Cum 
să  nu  ne  temem,  cum  să  nu  ne  înfricoşăm,  cum  să  nu  ne  cutremurăm 
când  ne  gândim,  că  va  veni  ziua  şi  ciasul,  când  în  sunet  de  trimbiţe  vom 
fi  duşi  înaintea  judecătorului?  Cum  să  nu  ne  temem  gândindu-ne,  că  ne 
va  zice  acel  drept  judecător:  Voi  nemilostivilor  şi  blăstămaţilor  mergeţi 
dela  mine  în  focul  cel  vecinie ».  Cum  să  nu  ne  cutremurăm  văzând  groaz¬ 
nica  osândă  ....«focul  cel  de  veci?»  pentrucă  cu  sfaturi  bune  ne-a  zis 
mielul  lui  D-zeu:  « cine  vrea  să  vină  după  mine,  să  se  lapede  de  sine»  şi 
noi  nu  l-am  ascultat. 

Nu  l-am  ascultat,  deşi  aşa  de  frumos  ne  a  chemat,  aşa  de  răspicat  şi 
la  înţeles  ne-a  spus,  că  fiecare  doritor  de  mântuire  să  se  lapede  de  sine, 
adecă  de  uriciunea  şi  răutatea  păcatelor  aducătoare  de  grea  osândă  şi  pri¬ 
vind  în  oglinda  cugetului  său,  să  înţeleagă,  că  plăcerea  de-a  face  păcatul 
este  răsplătită  cu  amară  pedeapsă! 

Deci  urmând  sfatul  Mântuitorului,  care  ne  pune  în  vedere  fericirea 
vecinică,  fiecare  să  se  lapede  de  sine  şi  mărturisindu-şi  păcatele  preoţilor 
lui  Christos,  să  tăgăduiască  înaintea  lui  D-zeu,  că  curăţindu-se  de  greutatea 
şi  uriciunea  păcatelor  sale,  va  lua  armă  în  contra  vrăşmaşului  mântuirei, 
sf.  cruce.  Să  tăgăduiască  fiecare  dintre  noi,  că  va  lua  crucea  şi  va  urma 
lui  Christos  făcând  astfel  îndeajuns  deplină  legea  Lui,  pentrucă  tot  în  sf. 
evangelie  de  azi,  în  legătură  cu  lepădarea  de  sine  ni-se  spune:  «că  să-şi 
ia  crucea  şi  să  vină  după  mine »  fiecare  doritor  de  fericire ! 

Corăbierul  pe  timp  furtunos  cu  câtă  groază  îşi  vede  naia  aruncată 
de  furioasele  valuri  ale  mării.  Cu  câtă  durere  se  gândeşte,  că  acesta  este 
poate  cel  de  pe  urmă  moment  din  vieaţa  sa.  Un  şiroiu  de  lacrămi  îi 
inundă  faţa,  gândindu-se  la  sărmana  lui  soţie  şi  la  mititeii  lui  copilaşi,  cari 
în  întreaga  lor  vieaţă  îi  vor  pomeni  numele  cu  durere.  Nu  se  mai  gân¬ 
deşte  la  averea  lui  întreagă  aflătoare  în  naie,  nu  la  perderea  întregului 
câştig.  Se  gândeşte  numai  la  scăpare,  la  mântuire  şi  de  s’ar  mai  vedea 
odată  fericit  în  sînul  familiei.  Se  vede  aruncat  de  valuri,  iar  naia  zdro¬ 
bită  deoparte.  Dar  iată  mijlocul  de  scăpare,  iată  mântuirea,  iată  ancora, 
pe  care  o  aruncă  cu  dibăcie  în  fundul  mării.  Şi  e  scăpat,  «Mare  e  pu¬ 
terea  ta  Doamne !»  strigă  el  cu  lacrimi  de  bucurie  în  ochi:  «Marc  eşti 

Doamne  si  minunate  sunt  căile  tale!»  exclamă  el  multămind  lui  D-zeu. 

;  ? 

Tot  aşa  este  şi  sufletul  nostru,  Iubiţi  ascultători,  dus  de  furioasele 
valuri  ale  patimilor,  se  vede  pierdut  şi  ce  va  ştî  să  spună  aceluia,  la  care 
trebue  să  meargă  curat?  Ce  va  zice  Domnul,  care  l-a  făcut,  văzându-1 
înecat  in  păcate  şi  fărădelegi? 

Aşa  se  află  bietul  suflet  al  nostru,  al  păcătoşilor  şi  este  pierdut,  lipsit 
de  fericire,  când  iată  ancora  mântuirei  lui.  Iată  sf.  cruce,  care  celor  pă¬ 
cătoşi  mântuire  este. 

Dar  facem  noi  ceeace  a  făcut  corăbierul  cu  ancora?  Folosim  noi 
acest  mijloc  de  scăpare  —  sf.  cruce  ?  Nu,  nu-1  folosim,  pentrucă  nu  ne  putem 
desbăra  de  plăcerile  păcătoase  ale  acestei  vieţi,  nu  ne  putem  lua  gândul 
dela  farmecul  perzător  al  acestora.  Nu  facem  ce  a  făcut  corăbierul,  ci 
mai  bine  voim  a  ne  îneca  în  marea  păcatelor  decât  luând  sf.  cruce  să  fim 
tari  şi  cu  credinţă,  pentrucă  « Crucea  celorce  voim  să  ne  mântuim  puterea 
lui  D-zeu  este»,  zice  sf.  apostol  Pa  vel. 

Nu  ne  luăm  timp  să  socotim  cât  de  lung  este  şirul  celor  mântuiţi 
prin  puterea  crucii.  Nu  ne  dăm  seama  de  numărul  mare  al  sfinţilor,  cari 
numai  prin  cruce  s’au  făcut  sfinţi  Şi  ei  au  fost  mai  ales  din  neam 
ales,  dar  nu  s'au  ruşinat  de  Christos,  ci  luând  crucea  întru  atâta  s’au  în¬ 
tărit,  încât  au  putut  să  delăture  dela  ei  tot  răul  şi  înfrângând  valurile  ispi¬ 
telor,  au  putut  duce  o  vieaţă  adevărat  creştină.  Da  ei  nu  s’au  ruşinat  de 
Christos,  ci  cu  bărbăţie  şi  cu  curagiu  înfruntând  toate  greutăţile  lumeşti 
şi  arătându-se  pre  sine  dumnezeieşti  străjuitori  ai  credinţei,  şi-au  câştigat 
desăvârşită  scăpare  în  cer.  Nu  ne  gândim  la  toţi  aceştia,  pentrucă  atunci 

ar  trebui  să  facem  şi  noi  asemenea  lor,  văzând  puterea  mântuitoare  a  în¬ 
văţăturilor  lui  Christos  închipuite  prin  cruce. 

Ce  mai  aşteptăm  dară?  Ce  mai  voim  altceva  când  ne  vedem  cu¬ 
fundaţi  în  răutatea  păcatelor?  Ce  mai  voim  altceva  decât  mântuirea  su¬ 
fletului?  Să  ne  lăpădăm  deci  de  noi  şi  cu  puterea  crucii  să  înfruntăm 
valurile  ispitelor.  Sâ  înstrăinăm  dela  noi  răutatea  să  ne  înfrânăm  limba, 
să  lăpădăm  mania  şi  mai  mult  să  înstrăinăm  dela  noi  poftele,  clevetirea, 
minciuna  şi  jurământul  strâmb,  căci  atunci  vom  putea  zice,  că  cu  drept 
urmăm  lui  Christos,  vom  putea  zice,  că  ducem  o  vieaţă  adevărat  creştină. 

Să  ne  umplem  de  credinţă  şi  nădejde  în  fericirea  ce  va  să  vie. 
Faptele  bune  să  fie  razimul  nădejdii  de  mântuire  şi  astfel  după  post,  ru¬ 
găciune  şi  mărturisire  vom  putea  şi  noi  dimpreună  cu  toată  creştinătatea 
a  ne  bucura  de  învierea  celui  ce  aşa  bun  mijloc  de  mântuire  ne-a  dat, 
zicându-ne:  -  Celcc  voieşte  să  vie  după  mine  să  se  lapede  de  sine,  să-şi 
ia  crucea  sa  şi  să  vie  după  mine». 


Iubiţilor!  Am  înţeles  din  sf.  evangelie  de  azi  durerea  cea  mare,  ce  o 
simte  Mântuitorul  pentru  sufletele  noastre.  Am  înţeles  că,  pentruca  să  ne 
mântuiască,  ne-a  pus  la  îndemână  mijlocul  sf.  cu  care  ne-am  ocupat  în 
predica  de  azi.  Am  văzut,  că  fericirea  sufletului  o  putem  câştiga  numai 
lăpădându-ne  de  noi  şi  luând  crucea,  adecă  lăpădând  păcatele  noastre, 
să  începem  a  duce  o  vieaţă  adevărat  creştină.  Veniţi  deci  fraţilor  să  urmăm 
sf.  cuv  nte  a  lui  Christos  şi  lăpădându-ne  de  păcate  prin  post  şi  mărtu¬ 
risire,  să  făgăduim  lui  Dumnezeu  că  vom  lua  crucea,  jugul  evangeliei  lui 
Christos  Sa  cercetăm  sf.  biserică  şi  să  luăm  pildă  din  vieaţa  sfinţilor,  cari 
luând  crucea  pavăză  şi  îmbrăcându-se  cu  platoşa  dragostei,  au  luptat  contra 
păcatelor. 

Sâ  ne  lăsăm  de  a  mai  împlini  poftele  corpului  nostru ;  ochii  noştri 
să-i  întoarcem  de  cătră  averea  deaproapelui.  Picioarele  noastre  duse  de 
dorinţe  pierzătoare  se  le  îndreptăm  spre  locuri  plăcute  lui  Dumnezeu, 
iar  manile  noastre  să  nu  Ie  mai  folosim  la  facerea  lucrurilor  rele.  Căci 
astfel  vom  putea  şi  noi  să  aşteptăm  răsplată  bună  virtuţilor  noastre. 
Vom  putea  şi  noi  nădăjdui  fericirea  cea  vecinică  şi  mântuirea  sufletească, 
vom  putea  şi  noi  aştepta  cu  nădejde  că  ne  vom  face  părtaşi  împărăţiei 
ceriului  şi  dimpreună  a  ne  bucura  fără  sfială  de  sf.  zi  a  învierii  Domnului, 
care  ne  va  da  putere  de  a  purta  crucea,  acel  jug  greu  al  unei  vieţi  drepte. 

Iar  tu  Doamne,  când  ve-i  binevoi  a  veni  la  judecată  să  răsplăteşti 
oamenilor,  nu  te  uita  la  fărădelegile  noastre.  Nu  depărta  dela  noi  mila 
ta,  Doamne,  trecând  cu  vederea  pe  cei  zidiţi  de  mâna  ta!  Ascultă  rugă¬ 
ciunea  noastră  şi  dă-ne  tărie  contra  păcatelor  şi  putere  de  a  purta  Crucea 
ta,  jugul  evangeliei  tale.  Ca  astfel  lăpădând  spurcăciunea  cea  din  pofte 
şi  urmându-ţi  ţie,  să  putem  a  ne  face  părtaşi  împărăţiei  ceriului,  întemeiată 
în  numele  Tatălui  şi  al  Fiiuiui  şi  ai  sf.  Duh.  Amin. 

Deviza  preotului. 

„Eu  sânt  păstorul  cel  bun“ . 

„ Oile  mele ,  glasul  meu  ascultă,  şi  eu 
le  cunosc  pe  ele  şi  vin  după  mine;  şi 
eu  le  dau  lor  viaţă  vecinică  şi  nu  vor 
peri  în  veci;  şi  nime  nu  le  m  răpi  din 
mâna  mea“.  Ioan  c.  10,  v.  27—29. 

Problema  chiemării  pastorale  este  de  cea  mai  mare  însemnătate,  de 
cea  mai  mare  valoare  pentru  progresul  cultural,  pentru  binele  şi  prospe- 
rarea  omului,  ca  individ  şi  ca  societate  omenească  şi  creştinească.  Cu  tot 
dreptul  se  poate  susţinea  şi  afirma:  că,  dela  rezolvarea  norocoasă  a  acestei 
probleme  depinde  binele  şi  fericirea  vremelnică  şi  vecinică  a  turmei  cu¬ 
vântătoare,  încredinţate  grijii  şi  răspunderii  păstorului  sufletesc.  —  Şi  este 
aşa  de  mare,  aşa  de  sublimă  şi  aşa  de  grea  această  problemă,  că  noi, 
oamenii:  cu  mintea  şi  cu  priceperea  noastră  mărginită,  cu  sâmţul  îngust 
pentru  adevăr,  pentru  dreptate,  pentru  binele  comun,  nu  ne-am  putea  avânta 
la  înălţimea  acestei  probleme.  — A  fost  deci  de  lipsă,  ca  El  însuş;  Insuş 
Păstorul  cel  mare  Christos,  să  vină,  ca  El  insuş:  prin  cuvântul  adevărului, 
prin  dumnezeieştile  sale  învăţături,  sigilate  cu  moartea  Sa  pe  cruce  să  ne 
lumineze  mintea  spre  a  înţelege  taina  cea  mare  a  problemei  pastorale : 
cu  privire  la  fiinţa  acestei  probleme,  cu  privire  la  metod ,  la  mijloace  şi 
Ia  tactul,  de  care  să  ne  folosim  voind  a  procede  la  deslegarea  acestei 
mari  probleme.  A  fost  deci  neapărat  de  lipsă,  ca  EI  însuş  să  vină,  căci, 
cine  dintre  oameni  ar  fi  fost  în  stare  a  stabili  şi  a  defini  fiinţa  acestei 
probleme  sfinte  aşa,  cum  El  o  a  stabilit  şi  cum  El  o  a  definif?  cine  dintre 
oameni  ar  fi  fost  în  stare  a  rezolva  această  problemă  mântuitoare  aşa, 
cum  El  o  a  rezolvat?  căci,  cine  dintre  oameni  ar  fi  putut  susţinea  şi  afirma; 
« Oiţe  mele,  glasul  mea  ascultă,  ţi  eu,  le  cunosc  pe  ele  şl  vin  după  mine; 
şi  eu  le  dau  lor  vleaţă  vecinică  şi  nu  vor  perl  în  veci;  şi  nime  nu  Ie  va 
răpi  din  mâna  mea». 

El  dară,  singur  El,  Păstorul  cel  mare  Christos,  păstorul  întregei  cre¬ 
ştinătăţi,  El  singur  a  putut  mărturisi  despre  sine  acestea,  c’^ci  numai  El 
singur  a  fost  în  stare  a  rezolva  măreaţa  problemă  a  chemării  pastorale ; 
El  prin  învăţăturile  Sale,  prin  statornicia  neclintită  în  propoveduirea  ade¬ 
vărului,  prin  resignarea  şi  lăpădarea  de  sine  până  la  moartea  pe  cruce, 
El,  ne-a  învăţat  a  cunoaşte  fiinţa  şi  marea  însemnătate  a  problemei  pa¬ 
storale;  El,  prin  exemplul  său,  ne  învaţă:  cum  să  purtăm  lupta  sfântă 
pentru  adevăr  şi  dreptate,  cum,  pentru  aceste  mari  bunuri  morale,  gata 
să  fim  a  ne  expune  şi  la  jertfe  extraordinare,  căci  scris  este:  « Păstorul 
cel  bun,  sufletul  său  îşi  pune  pentru  oi».  Ioan  c.  10  v.  11. 

Tot  El:  Cel  bun,  cel  blând,  cel  drept,  cel  milostiv  şi  iubitoriu  de 
oameni,  ne-au  învăţat  a  cunoaşte:  mijloacele,  metodul  procederii  şi  însuş 
scopul  final  a!  chiemării  pastorale  când  zice:  « Oile  mele,  glasul  meu  ascultă 
şi  eu  le  cunosc  pe  de  şi  vin  după  mine  şi  nime  tiu  le  va  răpi  din  mâna  mea“. 

Ca  şi  noi  să  putem  zice  unele  ca  acestea,  ca  şi  noi,  vrednici  să  fini 
darului  chiemării  pastorale :  să  urmăm  şi  noi  exemplul  lui  Christos,  al  sfinţilor 
Apostoli  şi  al  sfinţilor  bărbaţi  convinşi  de  adevărul  vecinie  al  învăţăturilor 
lui  Christos;  cari,  toţi  urmând  exemplul  marelui  păstor,  cu  resignare,  cu 
lâpădarea  de  sine  până  la  moarte  de  martiri:  <au  luat  crucea  Domnului » 
şi  au  alergat  în  toate  « marginile  lumii »  propoveduind  Evangelia  lui  Christos. 

Pentruca  şi  noi,  mai  ales  în  decursul  marelui  post,  cu  bun  spor 
să  putem  rezolva  problema  chiemării  noastre  pastorale,  să  cerem  ajutorul 
celui  de  sus,  rostind  adese  între  altele  —  clasica  rugăciune  a  sfântului 
Efrem  Şirul:  «Doamne,  şî  stăpânul  vieţii  mele!  duhul  trândăvim,  al  grijă 
de  multe,  al  iubiră  de  stăpânire  şi  al  grăirei  îndeşert  nu  rni-l  da  mie.  Iară 
duhul  curăţeniei  şi  al  gândului  smerit,  al  răbdărei  şi  al  dragostei  dărueşte-l 
mie  slugii  Tale.  Aşa  Doamne  împărate,  dăruieşte  mie :  ca  să  văd  greşalele 
mele  şi  să  nu  osândesc  pe  fratele  meu;  că  bine  eşti  cuvântat  în  vecii  ve¬ 
cilor.  Amin».  Duhovnicul. 


MIŞCAREA  LITERARĂ. 

I.  CĂRŢI. 

„Istorioare  biblică ‘  pentru  elevii  şcoalelor  elementare,  de  Nicolau 
Crişmariu  paroh.  1907. 

Timp  îndelungat  ne-am  obicinuit  noi  Românii,  ca  să  lucrăm  pă¬ 
mântul  nostru  înţelenit  tot  cu  aceleaşi  unelte  vechi,  puţin  perfecte,  cum  au 
lucrat  şi  moşii  noştri.  Alţi  tovarăşi,  străini,  ai  vieţii  noastre,  lucră  cu  maşini 
şi  cu  unelte  perfecţionate,  arătând  un  spor  cu  mult  mai  mare  decât  e  al 
nostru.  La  ei  cărţile  de  şcoală  se  prefac  după  recerinţele  timpului ;  abia  sau 
folosit  câţiva  ani,  şi  alţi  scriitori  iscusiţi  dau  manuale  mai  bune  la  iveală. 

Cu  unealtă  veche  şi  rea  nici  măiestrul  cel  mai  bun  nu  face  multă 
ispravă.  Noi  suntem  avizaţi  in  studiul  religiunii  să  folosim  abia  câteva 
manuale,  cari  s’au  tocit  de  atâta  întrebuinţare  şi  ar  trebui  reînoite  sau 
înlocuite  prin  altele  mai  corăspunzătoare. 

Catiheţii  şi  învăţătorii  noştri  de  multeori  sunt  osândiţi  a  bate  drumul 
în  dreapta  şi  în  stânga,  mergând  pe  dibuite  pe  câmpul  pedagogiei,  căci  le 
lipsesce  o  busolă,  le  lipseşte  un  manual  bun  şi  potrivit.  De  aceea  ne  bu¬ 
curăm,  când  ici  colea  se  iveşte  câte  o  nouă  carte  de  învăţământ,  întocmită 
după  recerinţele  timpului  şi  ale  pedagogiei  moderne. 

Pe  40  de  pagine  cuprinde  părintele  Nicolae  Crişmariu  unele  bucăţi 
din  vechiul  Aşezământ,  iară  pe  celelalte  40  de  pagini  ne  zugrăveşte  în 
conturi  generale  icoana  Mântuitorului  nostru. 

Dacă  ne  cugetăm,  că  să  întrebuinţează  cartea  cel  puţin  în  2  clase 
adecă  în  2  ani  de  şcoală,  apoi  ar  fi  putut  fi  şi  mai  bogată,  sau  ce!  puţin 
unele  pârtii  mai  însemnate  pe  larg  tractate,  şi  cea  ce-i  caracteristic  mai  bine 
scos  la  iveală. 

La  finea  fiecărei  bucăţi  găsim  «învăţătura»  cuprinsă  în  citate  scurte 
din  biblie.  Aceasta  este  menită,  ca  elevii  să  o  memorizeze. 

Fondul  cel  mai  mare  la  instrucţiunea  în  religie,  nu  zace  pe  enararea 
simplă  a  istoriei,  ci  trebuie  mai  mult  preţ  să  se  pună  pe  scoaterea  învăţă- 
turei  morale  din  aceea  istorioară.  De  aceea  învăţătura  morală  să  se  expună 
mai  pe  larg  şi  în  carte,  iară  citatele  biblice  să  se  prelucre  după  price¬ 
perea  copiilor;  căci  altcum  nu  au  nici  un  folos  de  memorizarea  unor 
fraze  neînţelese. 

Manualul  acesta  are  chiar  scăderea  aceasta.  Voiu  cita  unele  exemple: 
pag.  6  „menirea  omului  este  sublimă “.  18.  „Dumnezeu  toate  le  conduce  spre 
scopul  existenţei  !or“.  22.  „Dumnezeu  e  îndelung  răbdător  şi  nu  aduce 
rnănie  în  toate  zilele". 

«Celce  pune  înaintea  deaproapelui  său  merge  în  picioarele  sale  o  pune; 
şi  voi  întări  scaunul  lui  până  în  veac.  31.  Fericit  bărbatul  care  caută  aju¬ 
torul  dela  Domnul,  suişuri  sunt  puse  în  inima  lui,  etc.  etc.» 

Limba  biblică  este  frumoasă  pentru  cei-ce  o  înţeleg,  dară  multe  locuri 
sunt  greşit  sau  rău  traduse ,  sau  întunecate,  şi  pentru  ca  să  le  înţelegem 
ne  trebue  mult  studiu,  ceeace  elevilor,  ba  chiar  şi  dascălilor  Ie  lipseşte. 

Un  manual  de  şcoală  trebue  să  conţină  un  material  bun,  limpede 
vioi  şi  uşor  povestit,  să  fie  un  model  de  stil  pentru  elev.  Este  drept  că 
în  formă  de  dialoguri  (cum  zice  autorul)  este  mai  interesantă  şi  mai  vie 
povestirea,  dară  trebuia  părintele  Crişmariul  să  prelucre  materialul,  să  nu-1 
înşire  numai  cu  vorbele  Testamentului  vechiu,  care  fiecare  zicere  o  începe 
cu  «şi»,  ceeace  e  spiritul  limbei  evraice,  iară  nu  al  limbei  noastre.  Se 
poate  povesti  foarte  frumos  în  formă  de  vorbire  directă,  fără  ca  să  ne 
ţinem  strict  de  textul  biblic. 

Pasage  ca  d.  e.  «Iar  în  luna  a  şasa  dela  « vestirea  naşterii »  lui  loan  etc. 
şi  «iată  vei  lua  în  pântece  şi  vei  naşte  fiu»  etc.  (18  pag.)  «Faraon  a  poruncit 
moaşelor  ca  pe  copiii  de  partea  bărbătească,  când  îi  moşesc  să-i  sugrume» 
„s’au  plinit  zilele  ei  ca  să  nască"  etc...  (binecuvântat  este  rodul  pântecelui 
tău...)  să  nu  se  scrie  în  manual. 

«Dela  Cai/i  şi  dela  Avei  s’au  înmulţit  oamenii»  etc.  pe  Ave!  nu  l-a 
omorît?  La  pag.  9  «în  150  de  zile  cât  s’a  înălţat  apa»  etc,  Este  rău  tradus 
în  biblie,  înţelesul  adevărat  este,  că  150  de  zile  a  fost  pământul  acoperit  cu 
apă,  pânăce  s’a  scurs  de  tot. 

Nr.  22  bucata  « Dreptul  Iov ».  E  vărîtă  la  loc  nepotrivit,  trebuia  după 
numărul  29. 

Nr.  32.  « Aşteptarea  Mântuitorului »  trebuia  să  conţină  câteva  prorocii 
pe  înţelesul  copiilor. 

Partea  a  2-a  cărţii  e  mai  succeasă,  bucăţile  sunt  mai  alese  şi  potri¬ 
vite,  asemenea  şi  limba  este  mai  bună. 

Aş  mai  avea  de  spus  şi  altele  despre  această  cărticică,  cred  însă,  că 
la  o  a  2-a  ediţie  se  vor  face  îndreptările  de  lipsă  şi  se  va  prelucra  mate¬ 
rialul  mai  cu  îngrijire  ea  să  devină  manualii!  un  mijloc  mai  bun  pentru 
creşterea  religioasă  a  copiilor  noştri.  llie  Hociotă. 


1  Studiu  aprofundat  (!)  din  sfera  teologică,  asupra  vieţii  şi  scrie¬ 
rilor  sf  Fosile  cel  Mare,  Grigore  Teologul,  loau  Gură  de  aur ,  — 
de  Totna  Frateş,  paroh  în  Bacifalu  --  Săcele.  1905.  pp.  27.  Judecăm  cu 
cea  mai  marc  bunăvoinţă  acest  studiu,  din  consideraţie  la  intenţia  nobilă 
care  i-a  dat  naştere  pentru  a  sprijini  întemeierea  unui  fond  de  ajutorare  a 
a  şcoalei  române  gr.-oit.  din  parohia  autorului.  Deşi  nu  l-am  putea  numi 
tocmai  «aprofundat»,  ce!  puţin  prea  multele  erori  de  date  istorice  şi  nume 
trebuiau  evitate. 

i  Pe  urinele  lui  (hristos,  traducere  din  scrierile  lui  O.  Petrov,  de 
arhim.  Nicodim  Munteami.  Bucureşti,  tipogr.  Gutenberg  1908.  Aceasta 
carte  n’ar  trebui  să  lipsească  din  biblioteca  nici  unui  preot.  Ea  e  foarte 
folositoare  şi  pentru  toţi  intelectualii  noştri.  Vom  revent. 

!  Puterea  sufletească.  Afirmarea  personalităţii  omeneşti  în  principa¬ 
lele  momente  ale  culturii.  Legea  conscrvaţiunii  unităţii  sufleteşti.  Persoană 
şi  mediu,  de  C.  Rădulescu-Motru,  profesor  la  univ.  din  Bucureşti,  1908, 
pp.  245.  Preţul  6  lei.  Scrierea  aceasta  este  al  treilea  voi.  din  «Studiile  fi¬ 
losofice»  ale  d-lui  C.  R.  Motru,  care  este  cunoscut  ca  unul  dintre  puţinii 
noştri  scriitori  cu  vocaţiune  şi  cultură  filozofică  temeinică.  Vom  reveni. 

Despre  recăsătorirea  preoţilor,  de  Dr.  Emilian  Vointschi,  arhipres- 
biter  staurofor  şi  prof.  de  teol.  morală  la  facult.  teol.  din  Cernăuţi.  Edi- 
ţiune  separată  din  «Candela».  1907,  pp-,  40.  Autorul  combate  cu  temeinice 
argumente  părerile  cunoscute  ale  episcopului  Dr,  Nicodim  Miiaş,  decia- 
rându-se  în  contra  căsătoriei  a  doua  a  preoţilor.  Discuţia  aceasta  nu  o 
considerăm  însă  ca  încheiată. 

11.  REVISTE  (ZIARE). 

«Biserica  ortodoxă»,  revista  sf.  sinod  al  sf.  biserici  autocefale 
ortodoxe  române,  in  Nr.  10  conţine  continuarea  unor  interesante  studii 
teologice.  Dl  Boroianu  analisează  conţinutul  scrierii  lui  Ciprian :  «ad  De- 
metrianum»  Păr.  C.  Morarul  (Bucovina)  continuă  prelucrarea  unor  frumoase 
expuneri  despre  virtuţile  cardinale.  Dl  C.  Erbiceanu  publică  traducerea 
din  greceşte  a  unei  legende  cu  veşmânt  religios,  interesantă  pentru  a 
cunoaşte  prin  ce  mijloace  nutriau  Grecii  în  popor  nădejdea  eliberărei  de 
sub  Turci  şi  a  reînfiinţărei  imperiului  bizantin  de  odinioară.  Intr’un  alt 
articol  se  scot  la  iveală  principiile  moral-practice  ale  sf.  Ioan  Gură  de 
aur  ca  învăţător  al  adevărurilor  bisericei.  Nu  s’ar  fi  putut  face  mai  mult  din 
împlinirea  ator  15  veacuri  deia  moartea  acestui  sfânt  părinte? 

« Candela »  publică  continuarea  studiului:  Vieaţa  şi  activitatea  sf.  ap. 
Favel,  lucrat  temeinic,  pe  baza  unui  material  de  bogate  informaţii,  de 
dl  Dr.  V.  Qheorghiu ,  prof.  de  studiul  biblic  al  N.  F.  ia  facultatea  teol.  din 
Cernăuţi.  Sperăm  să  putem  căpăta  acest  studiu,  care  va  însemna  un 
un  progres  în  literatura  noastră,  şi  în  ediţie  separată.  Dl  Dr.  Oct.  Isopescul 
traduce  după  textul  masoretic  şi  comentează:  Plângerile  lui  Ieremia. 

$i  aceasta  scriere  va  însemna  un  pas  înainte  spre  realizarea  dorinţei  de 
a  avea  odată  întreg  T.  V.  tradus  după  textul  evraic. 

Din  revista  bis.  «  Viitorul»,  care  apare  la  Iaşi,  remarcăm  de  astădată 
numai  interesantul  studiu:  «Care  este  chemarea  preotului»,  scris  frumos, 
cu  multă  competenţă  şt  pătrundere,  cu  tot  atâta  dragoste  şi  inimă  creştină, 
de  păr.  arhim.  luliu  Scriban.  Când  se  va  termina,  vom  face  o  dare  de 
seamă  mai  pe  larg,  pentru-că  merită  să-l  cunoască  şi  cetitorii  nostrii. 
Păcat,  că  nu  se  va  estrage  în  broşură  separată. 

'  „ Unirea u  din  Blaj  dedică  Nrul  3  sf.  loan  Gură  de  aur,  din  prilejul 
aniversării  alor  15  veacuri  dela  moartea  sa. 

In  articolul  prim,  d-1  Dr.  V.  Macaveiu  istoriseşte  limpede  şi  cu  accente 
de  însufleţire  vieaţa  Sfântului.  Aminteşte  cu  frăţeşti  cuvinte,  pentru  cari 
îi  mulţumim,  articolul  din  Nr.  îl  (1907)  al  revistei  noastre.  Ne-am  mirat 
însă,  aflând  că  d-sa  dă  crezământ  acelei  tradiţii,  lipsită  de  critică,  care 
atribue  sf.  ap.  Petru  întemeierea  bisericii  din  Antiohia,  în  fruntea  căreia  ar 
fi  stat  apoi  ca  episcop  timp  de  7  ani.  Noi  ştim  din  sf.  Scriptură  (Fapt. 
Ap.  11,  19  seg)  că  aşa  s’a  întemeiat  biserica  din  Antiohia: 

„Iară  ceice  se  risipiseră  pentru  turburarea  ce  s’a  făcut  pe  vremea1  lui  Ştefan,  au 
trecut  până  la  Fenichia  şi  la  Chipru,  şi  la  Antiohia,  nimănui  grăind  cuvântul,  fără  numai 
idovilor.  Şi  erau  unii  din  ei  bărbaţi  chipriani  şi  chirinei,  cari  intrând  în  Antiohia  grăian 
cătră  Elini,  binevestind  pe  Domnul  Isus.  Şi  era  mâna  Domnului  cu  ei,  spre  vindecarea 
lor,  şi  mult  număr  crezând,  s’a  întors  la  Domnul.  Şi  s’a  auzit  despre  ei  cuvântul  în 
urechile  adunării  cei  din  Ierusalim  şi  trimiseră  pe  Barnaha  să  treacă  până  la  Antiohia. 
Carele  mergând  şi  văzând  darul  lui  Dumnezeu,  s’a  bucurat  şi  ruga  pe  toţi,  ca  cu  voinţa 
inimei  să  rabde  în  Domnul.  Că  era  bărbat  bun  şi  plin  de  Duhul  sfânt  şi  de  credinţă 
şi  s’a  adaos  mulţime  multă  Domnului.  Şi  s’a  dus  Barnaba  în  Tars  să  caute  pe  Saul  şi 
afându-1,  l-a  dus  în  Antiohia.  Şi  acolo  un  an  întreg  s’au  adunat  în  biserică  şi  au  învăţat 
poporal  mult,  şi  s’au  numit  întâia  în  Antiohia  învăţăcei  creştini". 

Dupăce  a  fost  astfel  întemeiată  biserica  din  Antiohia,  a  venit  acolo 
sf.  ap.  Petru  (Galateni  2,  11  urm.)  căruia  fiindcă  se  puse  pe  partea  iudeo- 
creştinilor,  Pavel  «în  faţă  i-a  stătut  împotrivă».  Scriptura  locuta!  —  iar 
ceice  ţine  la  autoritatea  sf.  Scripturi  nu  poate  să  dea  crezământ  unei  tra¬ 
diţii  contrare  ei,  care  tradiţie  s’a  ivit  numai  în  veacul  al  4-lea.  Care  auto¬ 
ritate,  din  aceste  două,  este  mai  vrednică  de  crezământ? 

Citatul  din  sf.  loan  Gură  de  aur,  prin  care  d-1  Dr.  V.  Macaveiu  vrea 
să  confirme  o  tradiţie  contrară  sf.  Scripturi,  nu  vorbeşte  despre  întemeierea 
bisericii  antiohene  prin  Petru,  cu  atât  mai  puţin  despre  vr'uti  episcopat,  şi 
încă  de  7  ani,  al  acestuia,  ci  ne  spune  atât  cât  ne-a  spus  Scriptura  în  locurile 
citate  mai  sus.  Dar  chiar  admiţând,  că  sf.  loan  ar  atribui  ap.  Petru  înte¬ 
meierea  bisericei  şi  un  episcopat  de  7  ani  în  Antiohia  —  ce  ar  dovedi 
aceasta  faţă  de  datele  sigure  ale  Bibliei?  Ar  dovedi,  că  acest  sf.  părinte 
în  bună  credinţă  a  primit  o  tradiţie  falsă,  care  se  ivise  scurt  înainte  de 

1  După  Vulgata;  corect  ar  fi:  „din  pricina  lui  Ştefan",  căci  în  textul  grecesc  stă: 
„t  al  2 Tt(f  ctrat“ . 

timpul  său.  Doar  nu  vom  voi  să  răsturnăm  adevărul  Scripturei  prin  o  tra¬ 
diţie  mai  târzie  cu  aproape  4  veacuri?  Să  nu  fie!  Mi-ar  plăcea  să  am  ocazie 
a  reveni  mai  pe  larg  asupra  acestei  chestiuni.  Acest  răspuns  e  dat  şi 
pentru  «Răvaşul»  dela  Cluj,  căruia  deasemenea  îi  mulţămim  pentru  fră¬ 
ţeasca  atenţiune.  (Asupra  «Răvaşului»,  cu  simpatică  înfăţişare  şi  cu  fru¬ 
moase  articole,  vom  reveni). 

Şi  celelalte  articole  din  Nrul  jubilar  al  «Unirei»  sunt  lucrate  cu  sâr- 
guinţă,  dar  sunt  încercări  zadarnice  pentru  a  dovedi  ceeace  nu  se  poate. 

Pe  ceice  voiesc  să  dovedească,  că  sf.  loan  Gură  de  aur  ar  fi  recu¬ 
noscut  primatul  jurisdicţional  al  Papei,  îi  îndreptăm  ia  interpretarea  locurilor 
biblice  respective,  ca  să  se  convingă,  că  nici  unul  nu  este  interpretat  în 
sensul  primatului,  lată  d,  ex.  cum  interpretează  locul  dela  Mat.  16,  18 
(Omil.  54  la  ev.  Mat.):  «pe  această  peatră  voiu  zidi  biserica  mea,  adecă: 
pe  credinţă  şi  mărturisire ». 

„  Ţara  noastră “,  în  răspunsul  ce  ni-1  dâ,  prin  un  joc  necontrolat  al 
fantaziei  schimbă  înţelesul  «glumei»  cu  al  «înjurăturei»,  ca  să  poată  apoi 
«glumi»  cu  măiestria  vestitelor  înjurături,  pe  cari  le  găsim  numai  în  foile 
jidano-maghiare  din  Budapesta.  Fericească-se  cu  ele,  că  pe  acest  teren  al 
durităţilor,  noi  nu  ne  vom  dimite.  In  schimb  însă  îi  asigurăm  pe  acei 
domni,  cari  numai  ei  ascultă  „năcazurile  cari  bat  la  poarta  bieţilor  noştrii 
ţărani  contribuenţi“,  că  noi  vom  fi  şi  de  aici  înainte . foarte  serioşi ... 
Poftească  numai  şi  «glumească»  mai  departe. 

In  timpul  din  urmă  s’a  pus  în  discuţie  unirea  bisericilor  româneşti 
«sub  un  singur  sceptru».  «Unirea»  a  publicat  o  scrisoare  a  unui  domn 
V.  Bălescu  dela  Bucureşti,  care  convins  fiind  de  răul  separaţiunei,  pro- 
povăduieşte  unirea  tuturora  într’o  « biserică  autonomă  ortodoxă  română  din 
Austro- Ungaria».  Gazetele  ungureşti,  temându-se  de  «un  nou  pericol 
valah»,  au  deplasat  chestiunea,  căreia,  de  altcum,  nici  ale  noastre  gazete 
nu  i-au  dat  vre-o  importanţă.  Oricum  s’ar  privi  însă  această  chestiune, 
dorul  de  reunire  trebue  ţinut  treaz  şi  dintr’o  parte  şi  drn  cealaltă.  Deocamdată 
atâta  putem  face . . . 

In  numărul  acesta  începem  publicarea  unui  articol  datorit  P.  C. 
Sale  păr.  Iuliu  Scribau,  dela  capela  românească  din  Baden-Baden,  pe  care 
cu  drag  îl  numărăm  între  colaboratorii  noştri,  —  despre  sărbăriîe  din  Roma 
întru  cinstea  sf.  loan  Gură  de  aur,  însoţit  de  observările  P.  C.  Sale  la 
alocuţia  ce  a  ţinut-o  Papa  cu  acea  ocazie.  Regretăm  că  nu  putem  publica 
preţiosul  articol  în  întregime  în  acest  număr. 


Rubrica  informaţiunilor  a  trebuit  să  rămână  de  astădată  afară  din 
lipsa  de  spaţiu. 

^Tipicul  cultului  religios. 

Cazuri  liturgice  şi  date  tipiconale  pe  luna  lui  Martie  1908. 

Norme  generale: 

1.  Cum  s’a  amintit  în  alineatul  din  urmă,  la  tipicul  pe  luna  lui  Februarie:  Cu 
Vecernia  Duminecii  lăsatului  de  brânză  începând.  Dumineca,  ca  şi  preste  săptămână, 
întru  toate,  şi  la  toate  rânduelile  cultului  public,  urmăm  după  ordinea  tipiconalâ  pre¬ 
scrisă  în  Triod. 

2.  în  decursul  postului  mare,  preste  săptămână,  afară  de  Dumineci  şi  sărbători 
mineale,  în  loc  de  „Dumnezeu  este  Domnul cântăm  „Aliluia"  de  4  ori  pe  melodia 
Troparului  glasului  de  rând,  apoi:  „ Troparele  Troicinice “  ale  aceluiaşi  glas  cu  modi¬ 
ficările  zilnice  Ia  finitul  Troparului  prim,  conform  caracterului  liturgic  al  zilei,  cum  se 
prescrie  la  Orologion  şi  la  Triod. 

3.  Sâmbetele  postului  mare,  conform  caracterului  lor  liturgic,  toate  au  tipic  propriu 
în  Triod. 

4.  Pentru  toate  sărbătorile  mineale,  cari  pot  cădea  în  vre-una  din  zilele  postului 
mare,  tipicul  special  se  află  la  finea  Triodului. 

în  special: 

2  Martie.  Dumineca  l-a  din  post:  gl.  5,  voscr.  a  5-a. 

La  Vecernie,  şi  la  Utrenie:  Cântările  Octoihului  şi  ale  Triodului.  Liturgia  s.  Vasilie 
cu  Apostolul  şi  Evang.  Duminecii  şi  cu  Axionul :  „De  tine  se  bucurăI. 11. 

9  Martie:  Dumineca  a  2-a  în  post  şi  sfinţii  40  de  mucenici,  gi.  6,  voscr.  a  6-a. 

La  Vecernie  şi  la  Utrenie:  Cântările  Octoihului,  ale  Triodului  şi  ale  sărbârii,  după 
tipicul  dela  finea  Triodului. 

Liturgia  lui  Vasilie,  Apost.  şi  Evangelia  ale  Duminecii  şi  ale  sărbârii. 

16  Martie:  Dumineca  a  3-a  în  post,  gl.  7,  voscr.  a  7-a. 

La  Vecernie  şi  la  Utrenie'  Cântările  Octoihului  şi  ale  Triodului.  Liturg.  s.  Vasilie 
cu  Apostolul  şi  Evang.  Duminecii.  După  „ Doxologie “,  se  face  închinarea  la  sf.  Cruce 
cu  cântările:  „Mântuieşte  Doamne  poporul  Tău11...  şi  „Crucii  Tale  ne  închinăm  stăpâne11... 
care  din  urmă  se  cântă  şi  la  Liturgie  în  loc  de  „Sfinte  Dumnezeule11. 

23  Martie :  Dumineca  a  4-a  din  post,  gl.  8,  voscr.  a  8-a. 

Cântările  Vecerniei  şi  ale  Utrenei  din  Octoih  şi  din  Triod  liturg.  s.  Vasilie  cu 
Apostolul  şi  Evang.  Duminecii. 

25  Martie:  „Buna  vestire 

La  Vecernie  şi  la  Utrenie  urmăm  întru  toate  după  Tipicul  dela  finea  Triodului. 
Liturgia  s.  1.  cu  Apostolul  şi  Evangelia  Bunei  Vestiri  şi  cu  Irmosul  praznicului. 

în  săptămâna  aceasta,  Mercuri  şi  Vineri,  sara  la  7  oare  se  face  Priveghere  (Bdenie) 
anume:  Mercuri  sara,  se  cântă  Utrenia  de  Joi  cu  Canonul  cel  mare  al  sfântului  Andreiu 
Criteanul  şi  se  ceteşte  ceasul  l-iu;  iar  Vineri  sara,  se  cântă  Utrenia  de  Sâmbătă  şi  se 
ceteşte  Acaftistul  Născătoarei  de  Dumnezeu,  după  Tipicul  Triodului  la  aceste  sfinte 
rânduieli  ale  cultului. 

30  Martie :  Dumineca  a  5-a  din  post,  gl.  1.  voscr.  a  9-a. 

La  Vecernie  şl  la  Utrenie:  Cântările  Octoihului  şi  ale  Triodului.  Liturg.  s.  Vasilie 
cu  Apostolul  şi  Evangelia  acestei  Dumineci. 


I.  Răspuns:  Părintelui  N.  P.  în  Cârjiţi: 

La  tipicul  cultului  religios  pe  luna  lui  Iunie  1907,  din  Nr.  6.  al  „Revistei  Teoi.11 
s’a  stabilit  ordinea :  Cum,  în  practica  cultului  se  succed  cele  opt  glasuri  în  întreg  de¬ 
cursul  anului  liturgic  pascal.  Ordinea  aceasta  se  confirmă:  atât  prin  cele  35  de  tabele 
pascale  dela  finea  Evangeiii,  cât  şi  prin  prescrierea  clară  a  Triodului,  anume:  la  Vecernia 
Duminecii  Vameşului  şi  Fariseului,  după  „Mărire11  dela  „Doamne  ştrigat-am“  cetim: 
„Şi  acum  şi  pururea:11  Dogmatica  glasului,  care  va  fi  la  rând.  Iar  în  acest  an,  la  Du¬ 
mineca  Vameşului,  a  fost  rândul  glasului  l-iu. 

II.  Răspuns:  Părintelui  St.  în  Vasoaia. 

Mulţâmind  pentru  atenţiune,  deşi  post  festa,  eroarea  la  tipicul  pe  Ianuarie,  făcută 
din  cauza  datelor  greşite  ale  unui  călindar,  o  rectific  cum  urmează: 

20  Ianuarie:  Apostolul  şi  Evanghelia  din  Dumineca  a  29-a; 

27  Ianuarie:  Apostolul  şi  Evanghelia  din  Dumineca  a  32-a  şi 

3  Februarie:  Apostolul  şi  Evanghelia  din  Dumineca  a  33-a.  Cantor. 


